MIPHUN SUNMANG - Hre Mang\nMIPHUN SUNMANG (National Vision)\nKawlram a tumsuk, lole a thansoh dingzatin a thansoh lonak bik cu ziang asi pei? Ramsung thilsuak a that lo ruangah asi pei maw?. Rampi pawl ramdangmi pawl hnakin an at cuang ruangah asi pei maw? Thu tampi lakah abik kan sim asile hruaitu pawlin ramppi sunmang (global national vision) an hloh ruangah a si bik. Leitlun pumhuap sungah Kawlrampi ih hmakhua an ruat ban lo, hmuban lo, cumi hrangah rampi ke an karpi lo ih ramsung minung pawl ziangtin kan (kawlpawl-ralkap) kutsungah kan uk thei ding, ziangtin ramsung mi uknak thuneihnak kan kut sungah a um thei ding, timi lawng an ruat ruangah asi. 1962 laiah Rangon cu Asia ramkulh sungah khawpi mawibik (pakhat?) a rak si. Kan dunglam kum 50 sungah ram thansoh dingzat a thansoh lo tikah Kawlrampi cu leitlun ramkulh 200 lenglo lakah a thangso lo bik, farah bik ram sungah siar tel asi. Ziangruangah?\nAmerica ram hi ziangruangah a thangso bik, tiah leitlun thiamsang filawr pawlin an tlir theu. Thu tampi lakah, i) thuanthu hawi in sim asile I & II leitlun ralpi lakah Russia, Europe pawl nasa ten an cem lai ah America cun sumpai malte lawng milai an thi ih sumpai, ralthuam zuar in siseh sumpai a cawihmi pawl ruangah siseh nasa ten a rak hlawkpi. Cutin leitlun ralpi I & II a cem tikah leitlun ram thangso pawlih ban rual loin hma a sawn. Ii) Cun khatlamah ramsung minung pawl dinhmun lam in thlir asile America ramah leitlun pumpuluk ihsin thiamsang filawr pawl finkhawm awknak hmun asi. Cutikah leitlun miphun tiantian ram tintian ihsin mifim mithiam an finkhawm awk tikah fimthiamnak lamah leitlun hmahruaitu an si. Curuangah pursum leilawnnak lam ah siseh hma an sawn in ramdang hmaiah an tlancak. Iii) Political policy lam in thlir asile democracy pa bik ram dinhmun in ramsung milesa pawl fimthiamnak zalen zetin an hman thei dingin ram uknak in tha a pek lawng si loin canpual tha a onsak, a bawm, a tungding tikah an thangso. Iv) Cun khatlamah pursum leilawnnak lamah sumpai tuakdan zalennak a pek tikah leitlun pumhuap in bulpak, mibur in simpai tipung, hawl, hnatuandan an zuam cio ih thansohnak an suahpi. V) Cun thlarau lam in thlir asile I & II leitlun ralpi a cem tikah England ram cu a tumsuk sinsin. Asinan America ram cun leitlun ramtin ah missionary a thlah, cabu tampi a suah, Pathian rawngbawlnak ah $$ million tawmin leitlun killi ah American mi thawngsiar tel in missionary ah an feh suak ih Thuthangtha an karhzaiter. Cupawl cu thulangsar pawl an si. American ram hruaitu pawl ih miphun sunmang (National vision) cu America ramkulh lawng asilo, politics, economics, thlarau lam ah le pawlkomnak ah siseh leitlun huap sunmang (globalized national vision) an nei ih Pathian in thiltha tuahsuaknak hrangah leitlun huap in a hmang. Cutin America mipi neihmi mibur thazang (social political capital) khal leitlun huap mipi hrangah thiltha tuah in an hmang aw ve.\nChin miphun thuanthu kan zoh asile Northern Chin state ah Falam, Hakha, Tedim hi khaipa bik an rak si theu. Thlanglam laitang hi an than a tlai deuh, bulpak in filawr zetzet an um nan mibur in an than a tlai deuh. Northern Chin ramkulh sungah social, biaknak, miphun hmin cangvaihnak ah Hakha, Falam, Tedim hi zapi huap cangvaihnak a um rualrual in a hran teten cangvaihnak khal a um. Peng dinhmun in kan thlir a sile mai peng sung uk awknak, thuneihnak fangfang ah a buai rero tu pawl an thuanthu a tumsuk vivo ding, lole an thansoh ding zat rualban in an thangso lo dingih Chin mi zapi huap, Kawlram pumhuap, leitlun huap in ruahnak kau, miphun sunmang (globalized, national vivion) a nei ih huap kau zetin hma a nawrtu an thangso vivo dingih miphun tampi hrang thiltha tuah dingin Pathian in a khaisang vivo ding tiah simcia theih asi. Mai peng sung thuneihnak fangfang ah a buai rerotu pawl cu an peng sungah thunei bik, si bik si an cuh aw dingih anmah le anmah an cuk aw rero ding. Cutin miphun dang an thansoh rero lai ah tappi kom awh anmah le anmah an cuk aw rero ding tiah sim theih asi. Cucu leitlun milai mibur, miphun thuanthu zoh in thil umdan asi.\nMiphun pakhat ih sinak ah bulpak, insang, khua le tlang, hrinhnam, peng, denomination, party, rampi huap, le leitlun pumhuap in kan neihmi mibur thazang (social political capital & resource) hmaizai thiam hi tuisun leitlun huap tlan zuam awknak (globalized comptetition age) hrangah a thupi hleice. Cuvek thotho in thlarau lam khalah bulpak, insang, kawhhran pawlkom sung cangvaihnak a hran teten a um vek in kan zapi ten satan raal, raal pakhat kan do ih Pathian uknak sungah Khrih ah unau, lamtang khat kan si timi mit zoh ih thiltha kan tuah rualrual in kanmai lamtang asi mi a siat suah pang lo nak ding, le thiltha kan tuahmi in kan raal satan lungawinak a suahter lo ding ruat thiamnak, vanlam fimnak kan tul zet asi.\nNang, na umnak telnak mibur, miphun sunmang ziang asi? Ziang huap in na telnak mibur nan cangvai ih nan neihmi mibur thazang zianghrangah nan hmang aw? Nan hruaitu pawl sunmang le ruahnak in ziangtiang an huap, hrinhnam, peng, pawlkom pakhat sung thuneihnak fangah an buai tawk maw, miphun zapi, rampum, leitlun huap in miphun sunmang thawn an lo hruai in an lo hruai maw?\n“When people do not accept divine guidance, they run wild” (Proverb 29:19). “\n“Pathian hnen ihsin theihternak mipi in an cohlan lo tikah mipi an pawngrawng.”


Tuvek Ah Sungkua Hnakin Thupi A Um Lo, In Telh Buai Hlah Uh Titu Myint Myat – Vapual Auaw\nMyanmar ram buainak ah lemcangthiam tamzet cu ralkap dokalh in theitawk an cangvai ih kaih tuar khal tampi an um. Cumi sungah Lemcangthiam Myint Myat khal February thla thok ahcun ralkap uknak duh loin lam a rak zawh ve dah nan, ralkap lam an hrang vivo cu a dai reprep ih ralkap titoih puai tla a va hmang.\nRalkap titoih puai ahcun a rualpi capoh lemcangthiam Ding Dong le hlasakthiam Yone Lay pawl thawn an tel. A thok ah Myint Myat cu a pha lawk nan, neta ah ralkap titoih puai ih an telnak pawl cu pholang thluh a si ih a pha thei nawn lo. Tu khalah daiziar in a um hiahhi men cu mipi in an relse cece.\nCutikah Myint Myat cun “Tuvek caan ah sungkua tlukih thupi ziangdang hman a um lo. Ram thuhla politics cu a hlan ihsin ka buaipimi a silo tikah ka lunglut dah lo hrimhrim. Neta ah ka theithiam vivo leh dingah ruat sehla,cubak relfiang ding ka nei lo a si,” tiah a relfiangawknak cu Myanmar Cele News in a tarlang.\nNeta ah ting 2 lawng thluntu nei Myint Myat ti aw ve cun cuvek relnak ka nei lo tiah thu a suahsal nan, mipi cun an zum thei nawn lo ih an aihal thluh. Ziangahtile, ralkap titoih puai ih a feh le a rualpi Yone Lay a dinpi vivo cu an theithiam thei lo a si.


Ka Pa Chinram, Ka Nu Falam; Pu Nothankap - The Chin Times\nThe Chin Times > Tech > Ka Pa Chinram, Ka Nu Falam; Pu Nothankap\nKa hlan ih Falam hotu le hruaitu pawl ih hnaṭuan ka hmuhdan malte ka ngan hmaisa ding.\nChinram ah Falam peng suak upa, ṭhimnakah Pu Ṭuang Hmung, Pu Lal Bik, Pu Siah Luai, Pu Sum Mang le Pu Za Hre Lian (Minister) pawl hi anmah le san ah mi hmaisa upa hnatuan sang bikpawl ti theih an si. An hnaṭuandan zoh tikah ziangtik hmanah an suahnak Falam hrang lawngah an ṭuan dah lo, Falam cu hmaisabikah retin ṭhansohnak phunkim an tuah lo. An zoh mi cu Chinram pumpi hrang a si.\nZiang tiang Chinram pumpi hrangah an ruat hmaisa tile thimnakah Pu Sum Mang (State Education Officer) le Pu Za Hre Lian ih suahnak khua Tlauhmun ah anmai san ah Middle School hman an ret lo, Pu Siah Luai (State Education Officer) ih khua Tlaisun khalah Middle School ret cu sim lo tui ni tiangin phun li tlawng fang lawng a um. Ngaingai ahcun hipawl hi an tuah thei tuk mi a si.\nHivek lungput an nei hi ṭha ka ti, ropi khal ka ti. Asinan keimai nun ih ka tawn mi ihsin ka zoh sal tikah, in cawmtu, in tungdingtu kan suahkehnak khua le ram le peng tanta tiang in ram pumpi hrang ṭuan hmaisak sawn ti mi cu mai suahnak nu tanta in nudang (nu ei) tuamhlawm vek a si. Mai peng hrang thei tawk ṭuan hnuah peng dang le Chinram pumpi hrang ṭuan, lole a rualin zaran ten zoh ih ṭuan tlang hi kan khua le ram damnak sawn a rak si.\nA dik, Chinram pumpi hrang ṭuan ding, cu lawng hman si lo Kawlram pumpi hrang tiang hman ṭuan ding. Hmansehla mai piannak khua le ram tanta tiangih rampi hrangih ṭuan ti cu mai khua le ram sunnak a si, ziangahtile peng dang le hnam dang in kanmai lungput vek nei in anmai khua le ram tanta in kan khua le ram hrangih an ṭuan ve lo tla ahcun kan cem. A ngaingai khalah cuvek thinlung nei peng dang hmuh ding an um hrih lo ruangah, kan cem.\nKan Chinram le Falam peng thuanthu tawite zoh tikah, Falam pawlin khawruahnak kaupi kan neih mi le mi iksik nei loin nunṭha zetih kan um hin kan peng hrangah rah ṭha hnakin rah sia a rah sawn ringring. Sim le rel tlak a si lo nan keimai nun ih ka tawn mi malte ka ngan ding.\nPrevious Article Thu Netnak lam Pu Zahre Lian Thuanthu\nNext Article Thisen le Mitthli, Pu Nothankap ih nganmi


Uico In Zawng Fate Pakhat An That, Zawng Rual An Thinheng Tuk Ih Uico 250 An That Zo – Meifar\nIndia, Majalgaon le Lavul khua ih um zawng pawlin khuasung uico 250 lenglo an that zo, uico cu an thiar thutthi ih building sangpi & thingkung sangpi parah an kaisopi ih an thlak that ṭheu. Hitin uico 250 hrawng an that zo.\nTualsung mi pawlin zawng fate pakhat cu uico in an keu that. Cumi hnu ihsin zawng rual pawlin uico an hmuhhmuh cu that dingin an bawh ringring an ti, zawng pawlin uico lawng silo nauhak tlawgkai lai khal an va hnaihnok ṭheu. Ui fate an thiar tikah uico pi in arak sual ih khuasung ah nasa zet an rualaw ṭheu an ti.\nKhuasung mipi pawlin ramsa humhimtu le tlunlam upa hnenah an khuasung ih thilthleng cu an sim thei. Ramsa humhimtu le tlunlam upa pawl cu an khua ah an va feh nan zawngte pakhat khal kai ngah loin an tlungsal, curuangah khuasung mipi in anmahten an uico pawl humhim dingin an tuahaw.\nZawng rual in uico an ra thiar tikah khuasung mi pawlin an uico cu an rak run ve ih zawng khalin an ṭih lo ruangah hringhro awknak nasa zet a thleng. An khuasung ah nauhak le nunau cu anmahten an vaksuak ngam nawn lo.\nA Nupi Thawn An Phurawk Laiah Ralhrang Pawlin An Kap That


A Tlangval In A Hnam Duh Lo Ruangah Palik Hnenah Thubuai A Thehlut – Meifar\nA Tlangval In A Hnam Duh Lo Ruangah Palik Hnenah Thubuai A Thehlut\nEngland, Lincolnshire khawpi ih um fala pakhat cu a tlangval in a hnam duh lo ruangah ti ngaihnak a thei lo ih tualsung palik hnenah a sim thei. Palik pawl a phone nan palik in an bawm thei lo thu an rak sim.\nCumi hnuah The Lincolnshire Police in mipi theihternak an tuah ih, “Zangfahten nunnak le thilri siatsuah thuhla ti lo ahcun zual rung ko nawn hlah uh. Christmas caan ahhin kan buai cuang lo ruangah kan caan nan ti hlolakter. Thu poimawh si lo, in biak sungah mi ṭhenkhat ih nunnak arak liam man thei” an ti thu BBC thuthang sungah an tarlang.\nThe Lincolnshire Police in ahlan khalah mi ṭhenkhat in tlangleng hnaṭuantu pawl ih phone number tla in sut ṭheu, ṭhenkhat in haa tuahnak dawr tla in sut, tidai an neih lo thu tla zual an ko. Minung nunnak thuhla le thil siatsuahnak thuhla ti lo thudang ah zual nan ko duh asilen 101 number ah phone uh” an ti.\nMadhya Pradesh khalah fala pakhat cu a tlangval in a be duh lo ruangah palik sakhan ah thubuai ava thehlut zo, a tlangval ih suahcam arak theihhngilh pang ih zianghman a tuahsak lo ruangah a tlangval ih a ngol ih a be duh nawn lo. Palik pawlin an pahnih in an ko ih nazi tawkfang sung an thubuai cu an buaipi hnuah an remaw theisal.\nRalhrang Misual Hminthang A Thi


A Umpinak sungih Lungawinak - Chinland Today Media\nA Umpinak sungih Lungawinak\nAugust 5, 2012 12:32 am·0 comments\nBible Siar Ding: Thuphuan 21:1-5\nCule ka feh ih nan umnak ka rem hnu ah ka ra saal dingih ka hnenah ka lo hruai ding; cuticun ka umnak ah nan um ve ding.\nBawipa thawn a kumkhua in kan um ding. Cumi cu thil tthatuk a si. Asinan Christian pawl thawn khal kumkhua in ka um ding. Hih leitlun zumtu dang pawl thawih kan pehtlaih awk daan parah tthum aw in a ttha le ttha lo timi cu a lang ding a si.\nPathian in A Ttongkam sungah kan hnenah a um ding timi a sim tikah, Khrih sungih zumtu pawl hmuahhmuah a sim duhmi a si. Kanmai’ thurin pom daan a pom theitu le kan lungkimmi biak daan a lungkim ve ih kan nom awkmi thangtthat hlasak daan ih a nuam aw vetu pawl lawng si loin zumtu zate a sim duhmi a si.\nPathian in nan lakah ka um ding a ti tikah, zumtu hmuahhmuah a huap, Jesuh ih in pekmi rundamnak laksawng a cosaangtu zate an tel thluh a si.\nChristian pawl cu mi ol lo pawl tak kan si timi cu kan zate’n kan theih ciomi a si ko ding. A dik lomi thu a sim ringringtu kan si. Pehtlaih awknak pawl khal mah duhtawk ih uk duhtu kan si. Cuti vek minung pawl kan si ve thei men. Christian dang hmuahhmuah khal Pathian in a umpi vemi hlir an si ti lungput thawn na pehtlai hngai maw? Cuti’n pehtlai ding kan si, ziangahtile Pathian in anmah cu a duhdawt hngai vemi an si.\nKumkhua nung ding kan si, Bawipa le A minung pawl thawn nuamzet ih um tlang ding kan si – a milai zate thawn. Cumi khuaruahnak thawn atu hitawk leiram ih kan nunlai ihsin anmah pawl thawn nuam awzet ih um thei daan ding zir cio uhsi!\nYahweh Shammah, Na fahniang zate hnenih Na um zia\nhmu thei dingin in bawm aw.\nZiangbangtuk mi ol lo pawl so Bawipa in duhdawt dingih in fial,\nziangahtile Amah cu an hnenih a umpi vemi an si ruangah?\nA Tuah Thei


Tuchun Ah CNDF Le Tangrual Ralkap Hna Nih Ceilak Teh Ralhrang An Thah Hna – Thechinlandtoday\nTuchun Ah CNDF Le Tangrual Ralkap Hna Nih Ceilak Teh Ralhrang An Thah Hna\nadmin November 17, 2021 Leave a Comment on Tuchun Ah CNDF Le Tangrual Ralkap Hna Nih Ceilak Teh Ralhrang An Thah Hna\nMani sun kahawknak ih mipi humhimtu hriamkaibu pawl a simi; CNDF le PDF (Kalay) komin kulhbetmi ralhrang SAC kuthnuai ralkap pawl cu CNDF, CDF (KKG) le PDF (Kalay) pawl ṭangkhawmin tuini ah nahzi pakhat sung hrawng an kapih SAC ralkap lam in a malbik mi (10) leng an thi a si.\nTuini kahawknak ah ralhrang SAC lam ihsin hriamhreipi le ralthuam dandang thawn luarkai zetih an kap ruangah mipi humhimtu hriamkaibu ṭangrual CNDF ihsin hriamhreipi ih a peh ngahmi, thlaphan um lemlo hriamtuar pakhat a umih, a dang pawl cu himdamten kan sipsal thei a si.\nRalhrang SAC ralkap pawl thi hlo le hriamtuar an tam zet ruangah bawmtu ding ralkap tam zet an ko-aw ih, ziangvek caan khalah kahawknak suak bet thei ringring dinhmun a si ruangah ral kahawknak kiangkap ih a ummi mipi pawl ralringte’n feh sukso cio dingah kan lo theihter a si.\nSource: Chin National Organization\nHmandaw Khuami Salai Cung Chin Thang a Pu Ruak a Tlunpinak Lampi ah SAC Ralhrang nih an Tlaih →\n← Zahan Zan Hakha Khuapi Chung Kahdohnak Ah Ralhrang Lei Hliam Pu Mi An Tam


THANT MYINT-U IN INDIA RAM IH CIVILIAN AWARDS SANGBIK PADMA AWARD DONG – Ethuthang\nTHANT MYINT-U IN INDIA RAM IH CIVILIAN AWARDS SANGBIK PADMA AWARD DONG\nJanuary 27, 2018 January 27, 2018 Iris Hnem india, Myanmar, Myanmar/Asia\nIndia ram Republic Day an hman ni ih sunlawihnak award ropitak an pek ṭheumi Padma awards cu kan kawlram mi Dr. Thant Myint-U in a dong ve.\nDr.Thant Myint-U hi United Nation General Secretary rak ṭuan dah U Thant ih tupa a si ih Yangon Heritage Trust dintu le chairman ṭuan rero lai asi. 2013 Foreign Policy Magazine ih hril mi “100 Leading Global Thinkers” lak ih rak telbanvetu khal a si ih 1996 ah Cambridge University ihsin PhD (History) a ngah.\nNew York Times, Washington Post le Los Angeles Times pawl hrangih ca a ngan sakmi in “Asia Pacific Awards” tla a rak dongdah ih kan kawlram President advisor tla a rak ṭuan dah. Tu khalah Yangon Heritage Trust chairman si phah cingin (President of Myanmar’s) National Economic and Social Advisory Council member ah a tel.\nZiangvek hna pawl arak ṭuan dah ti nazohduh le hinah hmet Thant Myint-U\nThe Padma Awards hi india cozah in mipi a pekmi civilian Awards lak ih a sangbik mi awards asi ih Padma Vibhushan, Padma Bhushan le Padma Shri ti`n phunthum in an ṭhen. Tukum a voi 69th nak India Republic Day ih sunlawihnak Padma Awards an pekmi hi minung 85 an si ih Dr.Thant Myint-U in mipi hrang a hnaṭuan sunlawihnak Padma Shri award a dong ve.\n← NUU LE PAA CAAKNAK ASUAK LE A MAH TEN A COLOR A THLENGAW THEIMI HNIPUAN (video)\n2017 INTERNET BUMAWNAK IH AN HMANG MI PAWL →\n2019 IHSIN BOGYOKE AUNG SAN THUANTHU ZUKNUNG IN AN ZUK THOK TUM\nMarch 7, 2018 Author Comments Off on 2019 IHSIN BOGYOKE AUNG SAN THUANTHU ZUKNUNG IN AN ZUK THOK TUM\nKut thawn rori ngan mi Newspaper (kum 91 sung an suah zo)\nApril 16, 2018 Iris Hnem Comments Off on Kut thawn rori ngan mi Newspaper (kum 91 sung an suah zo)\nLONG LET RUANG AH TLAWNGTA NAUHAK 8 TEL IN MINUNG 9 NUNNAK LIAM\nFebruary 27, 2018 Iris Hnem Comments Off on LONG LET RUANG AH TLAWNGTA NAUHAK 8 TEL IN MINUNG 9 NUNNAK LIAM


Mi Thupi 6 Tonawknak Ding Thu Cu President In Hnawl - Chinland Today Media\nMi Thupi 6 Tonawknak Ding Thu Cu President In Hnawl\nDecember 1, 2014 4:41 am·0 comments\nRampi Dindaan Hrampi remsal dingah mi thupi 6 tonawk ding ih Pyidaungsu Hluttaw in a relcatmi cu tufangah cun a cangthei hrih lo ding tiah rampi hotu ih aiawh thusimtu mipi pehtlainak lam tlangbawi in a rel. Rampi Hotu cun pawlkom parah hrambun in tonawk ding a duh a si. Mi thupi 6 tonawknak hrangih an hrilmi tlangpar mi pawl aiawhtu ding Dr Aye Maung cun rampi dindaan hrampi remsalnak hrangih Pyidaungsu Hluttaw ih a relcatmi cu thupi zetih ngaihven sak a mawi na’n tiah a sim.\nDindaan Hrampi cu sanman in semrem dingah Pyidaungsu Hluttaw in mi thupi 6 tong aw dingin tuih thla ni 25 ahkhan poimawh zetin thu an thunlut ih eltu um loin nemhnget a rak si. Mi thupi 6 tonawknak ahhin Rampi Hotu, Pyithu Hluttaw Hotu, Amyotha Hluttaw Hotu, Pi Aung San Suu Kyi, Tlangpar mi pawl pawlkom aiawhtu pakhat le ralkap hotu tla an si.\nRampi Hotu ih thuphuangtu mipi pehtlaihnak lam tlangbawi zung ih Pyidaungsu tlangbawi U Ye Htut cun hih relcatmi cu tufangah cun a si thei hrih lo tiin a rel.\n“Tufangah cun a si thei lo ding, hih tonawknak hicu! Ziangahtile kannih lamih naih tum daan le annih lamih in naih tum daan thuhla umdaan an bangawk lonak hnihkhat a um a si.\nA veikhatnak October thla ni 30 ahkhan pawlkom pi 5, hih pawlkom 5 ti tikah ramthuhla lam party tete ah kan ti asile Hluttaw sungah siseh, Hluttaw lenglam ih ummi party pawl komkhawmmi hruaitu pawl sawm in relkhawmnak rak thok a si. Atu ahcun ramthuhla lam ihsin mi pakhat lawng a si ding vek khin a cang. Hitiih bangran awk lonak tete a um. Cun tlangpar mi pawl lam ihsin asile mani ah rampi hotu thawn an tonawk ahkhan tlangpar mi pawl lam khal in mi tam deuh telh bet an duh vek khin a lang. Cunah tufangah cun a cangthei lonak a si, ka ti.”\nOctober thla sungah Uknak lam, daan suahnak lam, ramthuhla party, ralkap, hrilawknak commission tiin burte 5 par hrambun in tonawknak rak tuahmi a si. October thla cem zawngah cun a reihlanah hiti vek tonawknak tuah sal dingin tumtahnak neih a si thu, atuih Hluttaw ih relcat hnu ahcun hiti vek tonawknak nei sal ding cu a harsa thlang tiah U Ye Htut cun a rel.\nRampi Hotu ih lungput thawn pehpar in mi thupi 6 tonawknak hrangih hrilmi tlangpar mi pawl aiawhtu Dr Aye Maung cun a hmuhdaan hitin a sim.\n“Pyidaungsu Hluttaw ih dindaan hrampi timi thuhla pahtlang theidaan lamzin cu tonawknak in remrel kan duh. Thuhla felfai ih thunluhmi parah thupi zetin lakin ruatkhawm sehla kan duh. Ziangahtile Rampi Hotu in Pyidaungsu Hluttaw parah ṭuanvo a nei a si. Dindaan hrampi bangtuk in asile a sangbikmi hrampi cu daan tuahnak lam hrampi a simi Pyidaungsu Hluttaw hi a si. Hluttaw palai 140 pawl ih thu an thunlutmi khi zoh sehla a fiang ko. Curuangah hih harsatnak hi lan thei daan lamzin pakhat lawng a simi Dindaan hrampi remsalnak thuhla tawlrel rerotu Pyidaungsu Hluttaw ih Parliament ihsin hmakhatte ah dil theih a si tikah hih thu ruat ṭha dingah rampi hotu ah ṭuanvo a um.\nPyidaungsu Hluttaw ih thunluhmi mi thupi 6 thu umdaan ahcun Uknak lam, Daan tuahnak lam Hluttaw pahnih, ralkap, a thupi deuhmi doldaltu party le tlangpar mi pawl aiawhtu tla ti duhnak a si tiin Dr Aye Maung cun a simfiang. Mi thupi 6 tonawknak ihsin Dindaan hrampi thubuai lan thei ding a zum thu tla a rel.\n“Daan tuahnak lam ihsin a fekmi thuhla umdaan ca a thleng a si ahcun rampi hotu ṭuanvo rori a si thlang. Ralkap hotu khal in thuhla felfai zetin a cohlang thei ko ding. Mi thupi 6 tonawk dingih thuhla tuahmi hi kan zate ih suahlannak lamzin pakhat a si. Pyidaungsu ih suahlannak, dindaan hrampi ṭunghmunnak ih suahlannak tihi kannih khal in kan pom a si. Nehnak lamzin a zawhtu Pyidaungsu Hluttaw ih thiltidaan tiah ka ruat. Kannih tla kan ṭuankhawm tlang thei ve asile thuanthu roling pakhat remcang tein dindaan hrampi cu remsal thei ah a cang ding.”\nAtufangah hicun ralkap hotu ih lungput suahmi a um hrih lo. Pyidaungsu Hluttaw cun dindaan hrampi remsalnak hrangah zohfel sal in reltlang a si zo ih nehhnu ih tuah dingmi Hluttaw thu relkhawmnak ah dindaan hrampi remsalnak hrangih daan hrap thunluh ding an nei a si.\nKawlram Media Khawvel Ah Famkimnak Ngaingai A Um Hrih Lo Tiin Suu Kyi In Sim


Kala fala Salini thawn kan ngaizawng aw…. - Chinland Today Media\nMarch 17, 2009 2:43 pm·22 comments\nKala (Vai) fala Salini le Kamte an duhdawt awknak kum (2) a kim zo. Asinan, Salini nu le pa cun an sungkhat milian tlangval Rohit cu a pasal dingah an rak ham cia. Vai milian fanu Salini hin kawlram raltlan vakvai Kamte cu thizik khawp in a duhdawt.\nSalini cu a nu le pa theihlo in Kamte a vahpi theu. Kamte hi Delhi ah raltan siphah in phunsang tlawng a kai. Salini hi M.A kumkhatnak kai lai a si. Zan nazi 12:00 a kim zo nan Salini a it that thei lo ih Kamte a phone……….\nSalini : Hei, Kamte na it that zo maw? Kei tuisun ih kan coffee in ruangah si ding ka it that thei lo. Na ih that theilo le I call theu aw, I ti kha…mang na man zo maw? Hi..hi…\nKamte : Kei tla thawten ka it thei ve lo, ka tthang phahphah. Tuanten ka it zo nan nazi 12 hrawng ih I phone theu ruangah si ding. Ka thinlung in a rak thei cia. Na phone a ring hlan ah ka thang zo.…\nSalini : Kamte, tuisun ih ka lo suhmi ka lo sut sal ding. Ziangah tuini tiang ka lo duh in ti lo. Kum (2) a liam zo hi! Hi tluk ka lo duhdawt ti na thei. Na ruangah ka rualpi pawl khal in, in dem theu. Ka rualnu Pritti tla cun “Ram dang mi tlangval na nei ih na sir aw tuk lai ding” in ti rero. Asinan pawi ka ti lo.\nNa sinak diktak lo theitu ka si ruangah ka lo thlah thei lo. Please, Kamte I sim ko aw…na mit hmai ka zoh ahcun I hua lo ti ka thei ko. Asinan, na kaa in ka lo duh in timi ka thei duh. Zangfahten ka lo duh in ti thei lo ding maw…?\nKamte : Salini, Salini, Kan theiawk hmaisabik ihsi khan ka sinak diktak ka lo sim zo kha! Raltlan refugee men ka si. Burmese/kawlrammi hmanah miphun nau zetmi Chin an timi ka si ka lo ti zo kha. Cumi in nangmah vek milian fanu, cathiam hi…oh…Cun, ka ti theu kha, na nu le pa in na hrangah Rohit an ham cia zo.\nTu hivek ih kan um tlang timi hman in thei sehla in that duh ding. Nang cun ka thinlung zaten I thei. Asinan na nu le pa cun in theilo. Cun, nan mah pawl ih nautat emem mi raltlan mai ka si. Ka lo duh ka lo ti ruangah kan rualpi sinak a sunglawi ce dingnak khal ka thei cuanglo. Ka hrang ah rualpi thabik na si ti cu nangmah tla in na thei ko. Ka lo hua lo. Asinan ka lo duhdawt ka lo ti tik ah ka parah thihnak tiang a thleng thei timi hi I ruahpi ve aw.\nSalini : Kamte, leitlun ah nangmah bangih thinlung thianghlim a kengtu dang an um ding ka zum lo. Kamte, ka nu le pa in na sinak an lo theih ahcun an lo duh tuk ding. Burma, Chinmi ah nangmah vek minung thinlung tha an lo nei cu a mak ka ti. Nangmah ruangah hi Delhi kan inn kiang ih nan mah lam mi pawl ka duhdawt theh.\nKa thinlung ten Kamte vek thinlung an nei ve ding ka ti theu. Kamte, taktak so khaw…Tuini tiang ka par ih na lungput le na tongkam pawl ka ngai tikah nangmah ai ih mifel le fim ka hmu nawn ding ka zum lo.\nKamte : Kei hi fim in ti maw! Kan pawl awk theu ruangah so khaw. Taktak te cun a tu kan biak awk ah Mirang tong kan hmang ih kan mah Chin tong hmang sehla cu thutam pi ka lo sim thei sin ding nan. Salini, minung cu maw, hmuhawk tam cun duhawk a theih so khaw. Keimah in pawl vek in mi dang tla va kawm/pawlve aw la na duhdawt thei cih ding. Minung hi kan mak zet so khaw.\nKa lo sim theu kha…minung cu rintlak kan um lo…kei tla hi thimnak ah um tlang bang ta sehla nuam ringring a thei lo dingih harsat caan tivek ahcun thu tinkim na ruat dingih cutikah I neih hi na sir aw leh ding.\nKan Chisitian Bible ahcun minung thinlung hi “Mi bum hmangbik” a ti so khaw. Kan dung could drink kan in lai ih ka lo sim mi kha na manglai lo maw…Nan ni, Kala/vai pawl tla nan fel thehlo, mi tha an um vek in mi thalo tla an um ve.\nCubang in kan ni Chinmi tla keimah hnak ih fim tampi an um, mitha tampi an um. Kei cu ka lo sim zo bangin kan pawlawk ruangah kan thinlung a hmu aw ih cunah fim in ti men mi si. Zawi mi phun le ram khal ah mi tha an um cun misual khal a um daan a si.\nSalini : Kei hi M.A ka kai lai nan, na hnen hlirin fimnak ka zir. Cabu hi zir tam cun siar tam a si ih ka siar tam ko nan. Na tongkam vek hi cabu ah ka hmu dah lo. Kamte tak tak in, nan ram le nan mi phun in an lo thei lai ding… ni khat ni ni ahcun hruaitu pakhat khat cu na si ding.\nMi ropi na si tik ahcun in thei duh nawnlo ding si khawh..hi..hi…Kamte really really, you are wise. Ka lo hmuh veten khan mi tha na si ding ti ka thei ko…nan mah lammi fala na nei ko ding. Asinan tu kum (2) a kim zo nan in sim duh lo ti.\nKeimah in biak vek ih nan mah lam fala na biak ahcun an tuar thei ve zik lo ka ti…hi..hi…cuvek in fala na biak theu ko ti Kamte!\nNitin ka lo duhtuk ka lo ti theu…ka thinlung hi hmu thei aw la cu I zangfak ding. Taktak te tile cu, ka porh aw si loin kan nung thei ve zet. Ka nu le pa in, in duat ih ka dilmi in tuah sak theh. Oh I don know, I don know, why I love you? Kamte nan mah lam mi fala duhdawtmi cu na rak nei ko ti…?\nKamte : Salini thudik hi sim ttheh tengteng a tul lo timi thufim na thei ko ti. Ok, ka lo sim ding…a sinan na thin naa hlah. Aw si, yes… kum (17) ka ti ah Mawite timi fala mawizet thawn kan duh awk dah. Cuvial ka lo sim ding. Asinan tu ahcun pehtlainak a siat theh zo.\nSalini : Kamte, zangfah ka lo dil dahlo kha na thei ti. Asinan a tu cu zangfah ka lo dil ding. Ziangah Mawite thawn nan then aw…zangfahten in sim aw. Na thinheng hlah maw, Kamte please….\nKamte : Ok, ka lo sim ding. Ca ah tla na zir hnge hnge, Sorry, na assignment sawn ah ka hmu “About Burmese refugee” timi kha. Kan ram harsatnak ah kei tla kan ram kiang Mizoram ah phunhra tlawngpih sungah tin hlawhaw ding ih ka feh hlan ah Mawite hnen ah in rak hngak ding in ka sim ih a ni tla in rinumten ka lo hngak ding in ti nan.\nKan ram ka kirsal tikah fate thawn a rak um. Ka dem cuang lo. Ziangah tile, harsatnak ruangah kan pehtlaihawk thei lo. A ttul si. Asinan, rinum ten ka lo hngak ding in ti ruangah in hngak taktak dingah ka ruat ih cutin kei tla rinum ten ka rak um ve nan…. That is all a bout my love story…\nSalini : Sorry Kamte, I am really sorry. Ka lo suhsual. Na thin naa tuk lai ti. Sorry….nan Kamte kei cu cuvek cun ka rinum lo ding in zum maw…Kamte tuini tiang na hrangah rinum lo in ka um maw….nangmah na rinum lo zik theu ti…sorry, ka parah na rin um tuk ngai. Aw, ka va lo zangfak ve. Asinan fala thate na tawng ding. Kan Pathian na ti theumi hnen ah thla na cam theu ko kha, a lo pek lai ding.\nKamte : Ok Ok, ka thinlung buai theh. Khavek a liam cia thu ka rel paih nawlo. Nangmah si lawm, in sut ih…huiha…that was a long and far story…leitlun ah rinsantlak minung kan um lo timi ka theih phah ko.\nMinung kan si sung ahcun tlamtlinlonak kan nei theh ko. Na khunlu ih na tar kha… “Man is not perfect” na ti kha…na hngilh ttheh maw….? Rinumlonak timi tla hi minung ih thu a si ko nan, tik cu le caan ih pek lo tuk ruangah rinumlo a theih sokhaw…oh..ho…thu ka lo sim tam tuk putar ka bang ual.\nSalini : Hei hei, nazi zoh hlah, ka lo polh ding nazi ziang zat a si a tu hi?\nKamte : Ok, nazi 2:30 am a kim zo ding ka zum…sad! Sad! Zinglam nazi 6:00 a lan zik ual…oh oh! Zaan kan meng lala a si hi.\nSalini : Kamte thaizing cu maw…sorry zinglam ti zo…tuini cu maw…Five star ah ka lo fehpi ding…a nuam tuk…ka mawtaw sen tu ka mawng paih nawnlo a dum tu ka run mawng ding maw…nang tla class lak hlah aw…\nKamte : No..no…Salini! nangmah ruangah class veiziat ka pelh na thei maw? Zan ah thaten ka it that lo…ca ka zoh thei lo…ka nu le pa in ziangah na tawl deuh deuh in ti so khaw…cun maw…ka lo sim theu kha…kei cu kan miphun le ram hrang ah napi ka zuam a tul…kan mi phun in tulmi tampi a nei lai ka ti kha…\nCuvek ih nuam zet ih vak rero men thei ka si lo…please, holiday ahcun ka lo vah pi theu kha…Cun ka lo hmaisawng ka ti theu kha…kei in zinghman ka lo do dah lo nangmah hlir in sumpai le ziangkim na cem theh…a nuam lo thei tuk so khaw…mipa pakhat ih sinak le tuahdingmi hman ka pitlin thei lo mi hi e!\nSalini : Faithful pa, ka lo ti theu kha…na rualpi ka rak si hi mi vantha ka si. Ka lo co lo hman ah na hnen ihsin ziangkim ka zir. Kan dungkum ahkhan in sim ta in ka thei…nang cu nan mah lam mi/ nan mi phun lo na nei tum lo ti…\nKamte : A dik. Ka nauhak lai ihsin ka tummi a si. Mah mi phun pi rori neih ka duh. Minung cu theithiamawk lo caan a tam ttheu fawn. Cun ka fimnak le ka thiamnak khal kan Pathian ka ti theu mi ih in pek mi a si ruangah a mai hrang le kan ram hrangah/mi harsa bawm theinak ding hrang ah ka hmang so vivo ding. Aw aw! cuvek cu ka thu thup si ual…\nSalini : Kamte, Five Star ahcun feh dingin ka lo sawm thotho ding so khaw aw…rak ralring cia aw…hello..hello….sad! battery down tuk ih bet ah line cut….\non March 18, 2009 at 3:07 pm\nthu ngai si maw ?\non March 19, 2009 at 12:52 am\nkamte an ti mi pa hi ava fel over ve aw!!!!!!!!!! thu ngai si pei maw??\nasinan angai nuam tuk hehehe\non March 19, 2009 at 8:39 pm\nthuan thu khal ,thu ngai a si thei ,na thuan thu khal ,thuan thu ngai nuam a si thei,mai feeling te kha kan nei cio dg ka zum …..coffee na in nah kan it that thei lo ,duh dawt nak khal ah zan kan var thei ko ,love is deep….Nobody canot teel…\non March 19, 2009 at 9:06 pm\nAiha!!!!!!!!!!!!!!!!!!!!!!!!!! a tha tuk, thungai a si ko ding. Hivek in kan chinval an um thei ngai pei maw aw!!!!!!!!!!!!!!!!!!!!!!!\nSorry, an um si ti aw… Kamte…haha\nCT nan web hi a ropi si.\nChin mi web ah top a si.\non March 20, 2009 at 1:18 am\nKamte, kan lo zum ngam ngai ngai kem ?. A ngai ngai cu si sela kan ram in hi vekmi hi si kan tul, ram hrang le miphun, Pathian hrangah a rinum mi\nA ngai nuam tuk law law… CT.. nan ti tha thei tuk.\nHei…ha.. thinbang a thawi dam si si ….heehhehehe\non March 20, 2009 at 3:10 am\nHiti vek cu a taktak si theihding cun a har tuk ual\nsuangtuahna ram ah a lut a si lo maw?\non March 20, 2009 at 3:11 am\nNa’n nan thawnthu nganmi cu a ttha tuk lomlom\non March 20, 2009 at 3:12 am\nKei ka tlangval lai khal hiti vek cu ka tong awk ve a si\non March 20, 2009 at 5:07 am\nthu ngai si ka zum lo\non March 20, 2009 at 5:38 am\nThu ngai si seh la, second 60 khal a daih zik lo\non March 20, 2009 at 5:39 am\na mak in a ropi nasa ……\nthu ngai thu siseh la cu lungawi um zet ding nan …..\non March 20, 2009 at 6:08 am\nNan thiam nasa.\nNun thuleng lang pang run ngan zelau.\nNun thu leng lam pang in mipi thinlung a neh deuh bik asi hi.\nNun thuleng in laimi rinumnak, pathian rinsannak nan phuang thiam nasa.\non March 20, 2009 at 5:15 pm\nRin um nak le felnak in miphun dang lakah zumtlak kan sinak langter seh la,\nMi hnamdang Fala le Tlangval lak men ah kan Chin Fala le Tlangval pawl mualpho ter men lo seh la, maihrang ruattuk thu men ah cun,, hehe\non March 22, 2009 at 2:03 am\nNan news thlah mi pawl thu ngai khal a um ve in thuphan a tam tuk\non March 22, 2009 at 6:45 am\na siar nuamin a ngai nuam tuk, a ngantu na vision ka lo uar zet. CT well done. Ti zel auh, kan siar zel ding.\non March 22, 2009 at 2:36 pm\na tha. A ngan tu a thiam zet. an duh dawt awk nak thu thawn, an social life sau deuh in (a bik tak in salini ih thu hla) ngan bet thei aw la a speical ding ka zum. a thuanthu a danglam.\non March 22, 2009 at 2:48 pm\na thuphan tuk a ti tu tla nan um ih kei ka hmuh ve dan ah cu, thuan thu ngan dan tampi a um ih thu phan a si ti men ruang ah sawisel awk ding a um lemlo, lei tlun pi nih thu ngai a si lo mi, mi imagination ih an ngan mi kan siar theh ko si lo maw. Harry Potter tla thuphan zet a si ve ko nan lei tlun pumhuap in kan siar theh ko. himi thuanthu tla hi cu delhi kan um nak ah cun a um thei mi a si. ca ngan tu, na story hi Reality touch na pek duh deuh si le kan social life tam deuh in ngan aw la tha zet ding ka zum.\non March 23, 2009 at 9:55 am\nCT hi ka theihnak a rei hrih lo, siar nuam ka ti tuk. Thu thar hlaam a um thei ring2. Nan ti ttha tuk. Nan Duai Lo (DL).\nTv.Kamte ih thuanthu cun mi a neh zet. Thungai a si le si lo lamah ka buai lo. Laimi hi mi rinum hnam kan sinak a langter hi ka ri a riam. Pualva le Laimi kan si!\non March 23, 2009 at 11:39 am\nWow..hi story chu a va tha ve…thazang tampi k ngah…kan lai tlangval cing2 kamte vek si ding in zuam um…kei zawng ka thlang Lai val ngei….chhuihthlang valla lo zam suh aw………\nvan lal san mawi says:\non March 25, 2009 at 3:52 am\na siar a nuam tuk nan,,,,,,,,\nka zum cawk lo…….\non March 31, 2009 at 5:50 am\nKei khal ka uar lawlaw asi, rak peh vivo uh la a duh um nan….\nsile nan peh ding mi hngak phah in


Israel Ram Thar Din Dan III - Chinland Today Media\nIsrael Ram Thar Din Dan III\nDecember 20, 2010 9:15 pm·0 comments\nBy: Dr.Run Bik\nTheodo Herzl cun Israel ram thar din theinak dingah Zionist Congress a din ti kan thei zo. Kum zabi 19 cem lam ahhin Herzl ih pawl lawng in Israel ram thar din ding hi an buaipi a si lo ih, midang khal in an buaipi ve. Asinan Herzl cu kum 1904 ah a thi.\n1870 hrawng ihsin Russia ram le ram hrekkhat ah Juda mi pawl hremtuar peknak nasazet in a um. Cutikah thawng za tamzet cun Russia ram tla an suahsan nan Palestine ram ah an vai cuang lo. Palastine ram ih vai cu an malte. Cuti cing in an pung vivo thotho.\nLeon Uris ih nganmi Exodus thuanthu ahcun 1900 ah Paletine ah Juda mi 50,000 an um zo a ti. Himi pawl hi a tambik cu lo neihnak hnatuan lam ah an um. 1906 ah Poland ram suak David Ben Gurion cu kum 20 lawng si in Palestine ah a vai ve. David hi a senlai ahcun Juda pawl ih tong Hebrew a thiam lo. A pai’ dinmi Hebrew tlawng ihsin an tong zir cawp a si. Ram le miphun a duhdawttuk ih tlawng hman kai sang lo in Palestin ram ah a vai a si.\nBen Gurion hi lo neihnak lam ah hna a tuan ih Palestine ih rakl thleng zo mi pawl a ho. Lo neihnak lam lawng si lo in Trade Uion lam ihsin a miphun hrangah hna a tuan. First World War a ra thlen tikah Palestine rak uktu Ottaman Turk pawl ih kaih an tum ruangah Ben Furion cu United States ah a tlan. Raal do-awk sung cu USA ah a um. USA ah Juda nu pakhat nupi ah a nei.\nRaldo awklai ahkhan British pawl in anmah tantu dingah Juda mi pawl cu an duh ruangah Juda mi pawl cu an tlawn. Ral reh hlan deuhte 1917 ah British Foreign Secrectary Lord Balfour cun Balfour Declaration timi thu a suah i, cunah cun raal a reh tikah British kumpi cun Juda mi pawl hrangah zalenmi ram a din sak ding tiin thu an tiam.\n1918 ah leitlun ralpi veikhatnak cu a cem ih British pawl cun Turk pawl cu an dawi, Cutawk lai in leitlun pawl tum bik League of Nations cun Palestine ram kil khawi dingin British kumpi cu mawhphurhnak a pe. British pawl ih thuneihnak ngaingai an run neih cun Juda mi pawl tlun ih an thutiam cu an ti hlawhtlin ter lo. Himi hi Arab pawl ih Palestine ram ih Juda mi pawl vaih an dodal ruangah a si. British pawl ih Arab pawl an rak tihnak cu Arab ram pawl ih zinaan(petrol) an rak neih ruangah a si.\nIsrael Ram Thar Din Dan IIIBy: Dr.Run Bik Theodo Herzl cun Israel ram thar din theinak dingah Zionist Congress a din ti kan thei zo. Kum zabi 19 cem lam ahhin Herzl ih pawl lawng in Israel ram thar din ding hi an buaipi a si lo ih, midang khal in an buaipi ve. Asinan Herzl cu kum 1904 ah a thi. 1870 hrawng ihsin Russia ram le ram hrekkhat ah Juda mi pawl hremtuar peknak nasazet in a um. Cutikah thawng za tamzet cun Russia ram tla an suahsan nan Palestine ram ah an vai cuang lo. Palastine ram ih vai cu an malte. Cuti cing in an pung vivo thotho. Leon Uris ih nganmi Exodus thuanthu ahcun 1900 ah Paletine ah Juda mi 50,000 an um zo a ti. Himi pawl hi a tambik cu lo neihnak hnatuan lam ah an um. 1906 ah Poland ram suak David Ben Gurion cu kum 20 lawng si in Palestine ah a vai ve. David hi a senlai ahcun Juda pawl ih tong Hebrew a thiam lo. A pai’ dinmi Hebrew tlawng ihsin an tong zir cawp a si. Ram le miphun a duhdawttuk ih tlawng hman kai sang lo in Palestin ram ah a vai a si. Ben Gurion hi lo neihnak lam ah hna a tuan ih Palestine ih rakl thleng zo mi pawl a ho. Lo neihnak lam lawng si lo in Trade Uion lam ihsin a miphun hrangah hna a tuan. First World War a ra thlen tikah Palestine rak uktu Ottaman Turk pawl ih kaih an tum ruangah Ben Furion cu United States ah a tlan. Raal do-awk sung cu USA ah a um. USA ah Juda nu pakhat nupi ah a nei. Raldo awklai ahkhan British pawl in anmah tantu dingah Juda mi pawl cu an duh ruangah Juda mi pawl cu an tlawn.\nRal reh hlan deuhte 1917 ah British Foreign Secrectary Lord Balfour cun Balfour Declaration timi thu a suah i, cunah cun raal a reh tikah British kumpi cun Juda mi pawl hrangah zalenmi ram a din sak ding tiin thu an tiam. 1918 ah leitlun ralpi veikhatnak cu a cem ih British pawl cun Turk pawl cu an dawi, Cutawk lai in leitlun pawl tum bik League of Nations cun Palestine ram kil khawi dingin British kumpi cu mawhphurhnak a pe. British pawl ih thuneihnak ngaingai an run neih cun Juda mi pawl tlun ih an thutiam cu an ti hlawhtlin ter lo. Himi hi Arab pawl ih Palestine ram ih Juda mi pawl vaih an dodal ruangah a si. British pawl ih Arab pawl an rak tihnak cu Arab ram pawl ih zinaan(petrol) an rak neih ruangah a si.\nIsrael Duh dan Leh Palestinian Duhdan Kalh Aw


Burma Ram Feh Dan Ding Part 42 - Chinland Today Media\nBurma Ram Feh Dan Ding Part 42\nRangoon I Seminar Tuah Dan Ding\nKan dung neta bik ah Rangoon khawpi ah Falam Pawlpi kaihhruainak in seminar pawl kan tuah ding tiin ka ngan zo.Seminar hi Tahan khal ah Falam khua khalah tuah ding a si.Tucu Rangoon hrang lawng kan ngan hrih ding.\nKan relzo vek in Rangoon cu kan hrang ah a thupi tuk tho tho i,Rangoon i um Laimi pawl i an rak tanthat ah cun kan thanso nak ah tampi in bom dingSeminar hi thla 3 dan tla ah tuah siseh la,a si nan hi seminar pawl hi thu elawk nak le huat awk nak i kan can tir lo a thupi ding.Seminar ah subject a phun phun a um thei.\nCivil society pawl tithat le tickah dan tla sim a theih ding.Hihi Mizoram i YMA vek ah a cang ke.Tu hi Falam khau tla ah civil society tha tha tla a um i lungawi a um zet.Himi pawl ti that sin sin dan tla rel khawm a si ding.\nHarhdam nak lam tla ni khat sunnihlawh i doctor pawl i in zirh a tul ding.Lai khawte le doctor um lo nak i zohawk dan a phun phun tla in zirh ding.Kan Laimi lak i kohhran pawl thuhla tla in zirh le in theih tir a pawimawh zet la la.Zo khal nautak awk ding a si lovi theih kau nak lam i simawk ding ah ruat seh la.\nKan Laimi/Falam mi pawl i Bible tlawng thu hla tla in sim cun ngai a nuam zet ding fam teh.Cule thanso nak lam tla tampi sim awk ding a um ding.Politic/parliament le governance lam tla,a cozah khal sawisel cuang lovi mipi zirh tir dan a um ding.Calai lam,thuthang ca le magazine i tlun ah cauk print i kan Laimi theihkaunak tha pek dan tla simawk ding a tam zet ko.\nThla 3 vawi khat kan neih cun kum 1 ah vawi 4 lawng maw tla a si ding i,kan khawp lo zet ke cu.A si nan zing lam 10AM i si tlai lam 4 PM tiang maw kan simawk cun tampi kan thangso ko ding.\nCule a sim tu lam ah cun a cang cang cun Kawl tong i in sim tu ding hnamdang pawl tla sawm an tul kei,a tam sawn cu kan mah Laimi pawl i sim thei ding a si ko ding.Lami pawl kan sawm ah cun hlawh pek awk tul lo bang seh la,ziang ah ti le ram le phun hrang i kan tuan tlan ding ruang ah.A kai tu ding hi 50 tal an si a tul ding.Aizawl ka um lai ah Aizawl khawpi ah mi 200,000 lai kan um i,Mizoram mithiam tha tha tel nak seminar Vanapa hall i an tuah nak ah mi 50 hrawng lawng in an ngai theu vi,thusim tu pawl ka hmaisawng riang ri theu.\nKan nih mipi hip- ding ah cun napi cang a tul ding.Bus to man khal pek thei a tha ding i,sincaw tha zet khal pek thei a tul ke.Cumi cing in mi 50 tal kan hmuh cun a tawk nasa hrih ke.\nSum ngah nak ding lam ah cun Rangoon i kan Laimi mi neinung pawl kan rinsan kei,ramdang i um kan Laimi pawl hnen khal ah bomnak kan dil ding.


Burma Ralkap Cozah in Dawi Suak - Chinland Today Media\nBurma Ralkap Cozah in Dawi Suak\nNovember 23, 2010 3:50 pm·0 comments\nBurma ram khawpi Rangoon khaw hnarih Aids natnak tuartu pawl retkhawm nak hmunih um minung 80 pawlcu tuihnu zarhkhat hlanah an umnak hmun suahsan thluh dingin Ralkap Cozah in thu a suah.\nHiti vekih Ralkap Cozah in dawisuak nak thusuah a tuahnak sanhi Aung San Suu Kyi in himi pawlih umnak hmun a feh ruangah a si ding tiah ruah a si. Ralkap Cozah cun an nitiam sungih himi hmun suahsan lotu cu danvekin nazet ih hremnak pek an si ding tiah thu an suh. Aung San Suu Kyi in himi hmun a feh ni ah dawisuak nak thu an suahcih mi a si.\nUK Ram Mipi in Camilla Sawi sel\nEngland ram Siangpahrang lalnu ih fapa Prince Charles in Siangpahrang tohkham a luah tikah a nupi Camilla cu Lalnu timi hmin put ter a si menthei tiah Prince Charles cun NBC a simih, Prince Charles in himi thu a sim veten England ram mipi tamzet cun nasa zetin an sawisel.\nPrince Charles hin a nui ai a awhih Siangpahrang tohkham a luah tikah dan diktak cun a nupi Camilla hi Queen Consort tiih ret theih a siih, Asinan Prince Consort tiih an ret zumtu an tamsawn.\nPrince Charles ih thusim mihi a nupi hmaisa Diana ih sungkhat naivai leh Diana lainat tu mipi tamzet cun an sawisel nasa zualih, Prince Charles hi Prince of Wates timi si hman sehla a nupi hmaisa Diana kha Prince of Wates rak timi a sizo lo ruangah tui a nupi Camilla hi Duchess of Cornwall ti a siih, Lal sungkua sinak hmincu pek a sinan Prince Charles leh a nupi hlun Diana ih karlak siatsuah tumih rak phiarthup tu tlukih mipi ih ruahmi a si ruangah lal sungkua ti borhhlawhtu ih ruatin mi hrekkhat tlacun a hminlem tiang rakphuah saktu khal an um.\nTui naite ih Prince Charles ih fapa Prince William leh a nupi dingih a hammi Kate tei neihawk ding thu an puan laikhalah Camilla hin tongkam mawi tuk lemlo hmangih lungawipi thu a sim ruangkhalah Camilla hi lalnu timi hmin putlak a silo tiih ruattu mi tampi an um.\nKawlram Cozah in Thawngtla Pawl Suah Bet\nAung San Suu Kyi Suah Ter Dil\nNLD party aiah NDF party din


Min Aung Hlaing In Russia Hnenah “In Bawm Ruangah Ka Lungawi Tuk” A Ti – Meifar\nMin Aung Hlaing In Russia Hnenah “In Bawm Ruangah Ka Lungawi Tuk” A Ti\nJune 23, 2021 admin Leitlun 0\nJune 20, 2021 ah Myanmar ramsung thuneihnak latu Min Aung Hlaing le a kuthnuai ṭhenkhat pawl thawn International Security thuhla rel dingin Russia khawpi Moscow ah an feh. Conference cu June 22 in 24 tiang an nei ding.\nSecretary of Russia’s Security Council, Nikolai Patrushev ih sawmmi a si ih an ram president Vladimir Putin cun tong a tum lo. Min Aung Hlaing cu Russia ramah ni 3 sung a cam ding nan Russia president thawn an tongaw lo ding.\nJune 21 ah Russian Security Council chief Nikolai Patrushev thawn an tongaw ih Min Aung Hlaing in lungawithu a sim, “Russia, tuini tiang in bawm ruangah ka lungawi tuk. Kan ralkap pawl khal an cak phah zet, kan rualpi awk ruangah Myanmar ram cu a cak deuhdeuh” a ti.\nRussia in Myanmar ram cu naute vekin a kil ringring, leitlun ramdang pawlin an hrem tum tik khalah arak kham ṭheu. Russian Defence Minister Sergei Shoigu khalin “Myanmar ram cu rinsan tlak kan rualpi ṭha a si, kan lo bawm vivo ding” arak ti.\nMizapi In Dalan Ti An Theihmi Pa An Kap That\nFalam ah COVID-19 in Minaa 1 Thi Bet (June 22)


Mindat Doawknak ah SAC ralkap 20 an thi zo (UPDATE) | Falam Online Media\nMindat Doawknak ah SAC ralkap 20 an thi zo (UPDATE)\nApril 26, 2021 Ni Hnem Sung\t0 Comments\nThlanglam Laitlang, Mindat ih ralkap ukhruainak dotu mipi le SAC ralkap cu April 24 ihsin an kapaw thok tiah theih a si ih nithum sungah ralhraang minung 20 hrawng an thi zo tiah ramsung rintlak media ṭhenkhat in an tarlang.\nApril 24 ah SAC ralkap in Mindat mino 7 an kai ih kut thlak in an hrem hnu ah Pakokku lam ih kuat an tum bet ruangah mipi le SAC ralkap lakah kahawknak a suak thokmi a si tiah khuami pawl relnak thawng in theih a si.\nKhuami hminthup mipakhat cun “kan thei tawkin tuhrihtiangah mipi lam in mithi an um hrih lo. SAC ralkap lam ah mithi khal an um ih hlimtuar khal an um. Tuizaan nazi 7 hnu hrawng ahcun doawknak cawl a si hrih” tiah RFA hnen ah a sim.\nApril 24 zaan ih SAC ralkap le mipi kapaw thok thu ah “Mindat mipi humtu ralkap in khuasungmi nan kai pang cun kan lo kap ding tiah thuthannak kan nei cia. Cuti cingin mino 7 an kai ih an thlah tumlo ruangah kan kapaw thok” tikhalin a sim hrih.\nApril 24, zaan nazi 9 hrawngih SAC ralkap le Mindat mipi kapaw nakah kaphnih lam in mithi an um lo. SAC ralkap lam ah hliamhma tuar an um ih ralkap in mipi lam mipathum an kai.\nApril 25 ah an kapaw betih Chin Human Rights Organization tarlang mivek a si le April 25 ih kahawk nakah SAC ralkap lam in mithi 3 an um. Tuizaanlam, April 26, zaanlam nazi 3 luan hrawng khalah SAC ralkap le Mindat mipi an kapaw sal.\nMipi nuai tumin SAC ralkap in khua dang ta ralkap bawmtuding an thlah bet cu lamziin lailakin an rinlo lai ah Mindat mipi sawn in an rak ciil ih ralkap motor 2 le palik motor 1 an urkang sak. Cumi ah ralkap lam minung 10 hnak ih tam an thi tiah theih a si ih Chin Human Rights Organization cun “khuasung ih an kap thatmi le lamziin lailak ih an rak nuai nakah SAC ralkap 15 hnak ih tam an thi” tiah a tarlang.\nApril 24 in 26 tiangih SAC ralkap le Mindat mipi doawknak ah ralkap lam in minung 20 hrawng an thi tiah theih a si nan an mah ralkap cun thuthang zianghman an suah duh lo.\nTuhrihtiangah mipi lam ih thi an um le umlo cu thufelfai theih a si hrih lo ih, tui` dinhmun ah kaphnih lam in dungsiiptum an um hrih lo tiah theih a si.\n← Bago Myo ih minung 100 luan an that ṭum Mit rori`h hmutu Mino pakhat Annka\nIndia cozah cu Leitlun huap mipi hmai ah Mualpi a Pho →\nChin Arsi Benjamin Sum le Esther Dawt Chin Sung in Online Live Show Nei Ding\nFalam inn-hmun zem ding thu ah C. Zamual mipi Lung Awi Lo\nZathlir khua ah Kyat ting 300 lai cemliam in Library tuah suak\nOctober 21, 2020 October 21, 2020 Ni Hnem Sung 0


PDF Ih Lut Tlawng Sayama Cu A Um Men Thei Nawn Lo – Meifar\nPDF Ih Lut Tlawng Sayama Cu A Um Men Thei Nawn Lo\nNovember 22, 2021 admin Lawrkhawm 0\nTlawng sayama pakhat cu CDM a tuah hnuah mipi kilhim dingin PDF ah a lut, asinan bawmnak zianghman an neih lo ruangah meithal a nei hrih lo, ralhrang pawl a do duh tuk thlang ruangah mipi hnenah bawmnak a dil.\n“Kei cu PDF-Kalay Battalion 2 ih ralkap pakhat ka si. Ahlan ahcun tlawng sayama ka rak ṭuan, February thla ihsin CDM cangvaihnak ah ka tel zo. CDM ka tuah ruangah ka nulepa in in kai ding ti an phang zet, curuangah April thla sungah Non-CDM tuahsal dingin in fial.\nFimthiamnak zung lam ihsin Non-CDM na tuah ih hmin na ra khen asilen thlahlawh na ngah ding tin in kosal. Ka innsang pawl khalin sun le zan in Non-CDM tuah dingin in fial, cutin hmin ka va khen ding tin inn ihsin ka suak ih ka innsang pawl cu ka pehtlaih nawn lo.\nRaldo dan zir dingin ka zingzoi ih June thla sungah rualpi pawl thawn kan pehtlaihaw thei ih CNF/CNA ah raldo dan kan va zir. Thla 2 sung raldo dan kan zir hnuah August thla ah PDF-Kalay Battalion 2 ah kan lut, kannih pawl cu raldo dan zirsuak pekte pawl kan si ih bawmnak zianghman kan neih lo ruangah meithal khal kan lei thei hrih lo.\nKahawknak a thleng tik khalah kan va kap bawm thei lo ih kahawknak a thleng asilen kan relh ṭheu. “Kei khal ka do duh thlang, ka relh paih nawn lo” ka tiaw ringring, curuangah mipi. nulepa pawl nan theitawkten in bawm cio hram dingin zangfah ka lo dil. Kpay or Wave-09985362881, Acc name; Khine Thazin Phway” tin a tarlang.\nDonald Trump In Kuatzirnak Taekwondo Ah Black Belt A Ngah\nKalay-PDF In Ritheihsii Zuar Nupa An Kap That, Ralrinnak Veihnih An Pe Zo


NWMN_2082 - AureoWiki\nlocus tag: NWMN_2082 [new locus tag: NWMN_RS12060 ]\npan locus tag?: SAUPAN005572000\npan gene symbol?: sfnaD\nGene ID: 5331274 NCBI\nRefSeq: YP_001333116 NCBI\nMicrobesOnline: 3707684 MicrobesOnline\ntheoretical pI: 6.09975\ntheoretical MW: 76044.8\nPKinase (CL0016) IucA_IucC; IucA / IucC family (PF04183; HMM-score: 194.5)\nno clan defined FhuF; Ferric iron reductase FhuF-like transporter (PF06276; HMM-score: 106.8)\nGI: 151222294 NCBI\nUniProt: A0A0H3K9S8 UniProt\nNWMN_2082 no polycistronic organisation predicted\nRetrieved from "http://aureowiki.med.uni-greifswald.de/index.php?title=NWMN_2082&oldid=69218"


PDF Pakhat Cu Hringtu A Nu Damlo Bese Ruangah Ava Tlung Duak Ih Ralhrang Pawlin An Rak That – Meifar\nPDF Pakhat Cu Hringtu A Nu Damlo Bese Ruangah Ava Tlung Duak Ih Ralhrang Pawlin An Rak That\nDecember 2, 2021 admin Myanmar 0\nMandalay Division, Madara khua ih um kum 31 mi U Ye Thu Naing cu cozah hnaṭuan sinak sang zet kaitu pakhat a si. Asinan ralhrang pawlin ramsung thuneihnak an lak ruangah an kuthnuai ah hna a ṭuan duh nawn lo ih CDM a tuah.\nMadara ramsung ah CDM tuah hmaisa lam a si ih cozah hnaṭuan dang pawl khal CDM tuah dingin a sawm ṭheu. Curuangah ralhrang pawlin April thla ahkhan kaih an tum ih ramlakah a tlan, cutin PDF ah a lut. Hringtu a nu hi a damlo bese tuk ti a theih ruangah November 19 zan ah ava tlung ih nihnihnak ah ralhrang pawlin an kai.\nA kut cu hridai in an tawnbet ih PDF umnak sakhan an khihhmuhter, ralhrang 100 le ralkap motor 4 thawn an poksuak ih November 22 ah tlangpar ih PDF sakhan cu an va nuai tum nan PDF sakhan aum lo ih thlamte lawng an hmu. Ralhrang pawlin thlamte cu an urkang ih a kiangah U Ye Thu Naing cu an kap that.\nNovember 28 sun ah kiangkap khuami pawl cu tlangpar ah an va kaiso ih thlam kangral kiangah U Ye Thu Naing ih ruak cu an hmu, a kut hi hridai in an tawnbet lai ih a lu ah meithal kahnak hliamhma aum. Tualsuang mipi kilhumtu in, “U Ye Thu Naing hi an kai ih PDF sakhan umnak an khihhmuhter, a kut khal hridai in an tawnbet.\nKan theihdan ahcun a khihhmuhnak hmun ah zohman an um lo, thlamte lawng an hmu ih an urkang. An tlunpi sal ah kan ruat nan kiangkap khuami pawlin ramlakah a ruak an va hmu” a ti. U Ye Thu Naing ih a tlun thuhla hi ziangtin ralhrang pawlin an rak theithei ti cu theih a si lo, dalan ruang khalah a si thei.\nKiangkap um pawlin U Ye Thu Naing cu ahlan ah cozah hnaṭuan sinak sang zet kaitu a si ruangah hmeltheih khal a nei tam tuk, khuasung ah an hmu ih amah ti an theihthiam lohli ruangah an kai si ding an ti. An kaih sun ih a hnipuan hruh le a ruak an hmuh ih a hruhmi hnipuan cu a bangaw lo, an kaihsun ahcun hnipuan pangaite a hruh nan a ruak an hmuh tikah cun Madara-PDF kor a rak hruh tin mithmtu pawlin an rel.\nPDF Paralṭha 2 Cu Tiva Ah An Fen That\nMan Ywet Khua Ah Mino Pakhat A Awkaw That, A Thilton !!!


Zumtu pitar le zumlo tu putar - Hre Mang\nZumtu pitar le zumlo tu putar\nPathian zumtu pitar nu le Pathian a um lo titu putar inhnen:\nPathian zumzet tu pitar nu te ih inhnen putar pa cu Pathian a um lo titu asi. Pitar nu te cu a thoh ve ten leng sangka, zaute ihsin “Praise the Lord, Pathian hmin thangthat si ko sheh” tiah zingtin te a au ringring. Cule, a inhnen Pathian zumlo tu pa cun pitar nu au theh ve ten “Pathian a um lo” tiah a insung ihsin ring zetin a rak au ve. Cutin kum reipi an tar tiang inhnen zumnak bang aw lo an rak um ringring.\nTumkhat cu, pitar nu te kha a sumpai a cemih rawl ei ding a nei nawn lo. Zanah thla a camih ring zetin Pathian hnenah rawl a dil, “Bawipa, rawl ei ding ka nei nawn lo, rawl ipe aw” tiah thla a cam.\nA inhnen putar, Pathian zumlo tu pa in pitar nu thlacam a theih tikah a thupten tumtah a rak nei. Zan bazar ah a rak feh in rawl tamzet a va lei. Cule, Pitar nui in tuverk, zaute parah a rawl lei mi cu a thup ten a rak ret. Cule zingpit, Pitar nui thawh hlanah a rak tho ih an inkarlak hrambur lakah a rak relh, pitar nu in ziangtin a tuah ding timi a rak bih ringring.\nPitar nu te cu a tho ih a ti kel ten tuverh, zaute ah suak dingin sangka a on tikah tukverh zaute parah rawl tampi retmi a hmu. Cutikah “Praise the Lord, Pathian hmin thangthat si ko sheh!” ati ih a au ciamco.\nCule veten, an innri te ih hrambur lak ihsin putar pa cu a hung ding suak ih “Pathian a um lo, keimah so khaw rawl lo leihtu” ati. Putar pa cu diriam zetin a au ih a khir ciamcoih pitar nu cu a hnihsan ciamco.\nPitar nu cun rei nawn mittthep loin a zoh hnu ah, “Praise the Lord, Bawipa ka lung a awi tuk, rawl ei ding ka neih lo laiah rawl ipek ruangah ka lungawi tuk. Culawng hman si loin ka rawl ei ding man cu satan na pek ter ruangah ka lung a awi tuk” a ti.\nPutar pa cu ti ngaihnak thei loin a lu a thing ih an inn ah a tlung ta.


US ram ah Covid 19 Vaccine an dawt thok | Falam Online Media\nUS ram ah Covid 19 Vaccine an dawt thok\nDecember 14, 2020 December 14, 2020 Ni Hnem Sung\t0 Comments\nLeitlun huap Covid 19 nat nei tambiknak US ram ah December 14, Tlawngkai nikhat zinglam nazi 9 in Pfizer/BioNTech tuah mi Covid 19 vaccine Sii an dawt thok.\nMipi ih hngakhlap zetmi Covid 19 vaccine cu Kum upa, Mina besia le harhdamnak lam hnaṭuan pawl an dawt hmaisabik.\nFDA in Covid 19 vaccine hmansiannak a pe hnu US ramsung ih Sii dawt hmaisabik cu Queens, New York, Long Island Jewish Medical Center ih hnaṭuan Sandra Lindsay a siih, a mah cun “kan san thuanthu ih tlaksiat vanduainak rapthlak suakmi a tawp hramṭan ni a si ka beisei” a ti.\nFDA in Covid 19 vaccine hmansiannak a pe thlang ding tiih thuthang a suak veten Sii tlangzarh dingmi timlamnak nei cia a rak si ruangah US ramsung ih Sii hmansian a si veten ramsung pumhuap hmuntinkim ah zamrang zetin tlangzarhnak an nei thei cih.\nSii vai a thleng veten ramsung hmuntinkim deuh thaw ah Tlawngkai nikhat zingin Sii dawtnak an nei thok ih, Ohio State University Wexner Medical Center Sii dawtnak an nei cu harhdamnak lam hnaṭuan pawl cun “three, two, one, vaccinate” tiih an au hnu ah a rualrual in Covid 19 vaccine dawtnak an nei.\nCovid 19 vaccine cu voihnih dawt ding a siih, a tu ṭum, US ramsung ah Pfizer/BioNTech tuahmi Covid 19 vaccine cu doses 3 million kim zik hrawng tlangzarhnak an nei hmaisa ding.\nUS cozahpi in Moderna company tuahmi Covid 19 vaccine khal doses million 100 a cah zo ih FDA lam in hmansiannak a pe veten US ramsung ah December thla sungah doses 20 million hrawng tlangzarhnak an nei bet ding a si.\nTu dinhmun ah US ramsung ah Covid 19 mina 16.4 million an um zo ih cumi ah minung 299K an thi zo a si.\n← Falam ah Diklonak thawn Neinung mi Mi Puarthau kan tam – Opinion\nWhite House, Security Office Director Crede Bailey ih Vorhlam Ke an Tan →


RALKAP IN MIPI HNENAH THUNEIHNAK AN PEK A SI LE CDM HEALTH STAFF ZAN TEN HNA AN TUAN SAL DING, CAPTAIN MIN MAUNG – Thechinlandtoday\nRALKAP IN MIPI HNENAH THUNEIHNAK AN PEK A SI LE CDM HEALTH STAFF ZAN TEN HNA AN TUAN SAL DING, CAPTAIN MIN MAUNG\nadmin July 9, 2021 Leave a Comment on RALKAP IN MIPI HNENAH THUNEIHNAK AN PEK A SI LE CDM HEALTH STAFF ZAN TEN HNA AN TUAN SAL DING, CAPTAIN MIN MAUNG\nRalka pawlin Mipi Hnenih Thuneihnak A a pek a sile CDM Health Staff zaten hna an tuan cih ding, Captain Min Maung, Myanmar-in a hmatawn rero mi Covid-19 thawh thumnakah CDM cohlangtu health worker-te mawhpuhnak cu pawm theih a si loih, tusun ralkap ih thuneihnak mipi hnenah an an pe sal a si ah cun CDM health staff pawl cu an zaten an hnatuan mi an tuan sal cih ding a si tiin, Ralkap Sizung ih operation specialist Captain Min Maung Maung cun a si sim a si.\nOperation specialist Capt. Min Muang Muang hi batch 14, military medical suak a si ih, Ralkap doctor tangkai tak leh Captain rank kai pha chin si cungin, military council dodalin spring revolution-ah CDM a zawm ve a si.\nAni cun, “Tunih 3rd wave a tan ruangah Ralkap leh an mah pawl ih thlawptu pawl cun health worker pawl an mawhphuh ih. Hi hi a fair lo nasa a si. CDM an tih san sim lang lo in, health worker pawlin damlote pawl zianghman an siar lo tih zawngi an rel cu thinlung a nuam bakah thin a heng duh nasa a si. Ka sim thei tawk cu Ralkap pawlin thuneihnak mipi hnenah tusun ah hin vun hlan selah cun, thaisun ah health worker pawl cun hna an an tuan cih ding.\nKan ralkap lam doctor pawl khal an um ko nan mipi 56 milloin thawn tehthim cun daihawk ngaihnak a um lo. CDM doctor an tam tuk ih, ziangtin khalin siksawi mah se le, daihawk ngaihnak a um lo. theten vun ruat ah cun thuneihnak an lak hnuah cun mipi hriselnak lamah harsatnak a thlen a si, Tunah hin Covid a thawh thumnak cu Myanmar ramin a hmaitawn ding ropui bik a si,” tiin a simi.\nMyanmar ramah July ni 7 tiang ah khan Covid positive 175,923 an um zo ih, thi 3,570 umin, tihni sun ni khat sung ah khan mi 3,947 an kai sawngaw a si.\nTu Zing Hakha Pulrai Minung Pa Ruk Sin Hmuhchap Le Thantlang Ah Pu Hrang Chum Nunnak Liam →\n← TAHAN, KALAYMYO LEH A CHHEH VEL


Amazon 30th anniversary gifts bumawknak phen ah …. | Falam Online Media\nMessenger lole WhatsApp ah “Amazon 30th anniversary lawmnak laksawng” timi message kan dong cio ding zum a um. Tulaifang, kawlrammi lakah a lar zetih dong hrih lotu khal an dong rero lai dingih himi gifts an timi thawn pehpar in ziang kan thei ṭul? kan hrangah thil ṭihnung a si maw? timi kan thlir tlang hnik pei.\nMiṭhen cun virus a si an ti nan kei ka dongmi le rualpi ṭhenkhat dongmi cu virus a si lo. Bumawknak ciikhat sawn a si.\nMessenger ihsin in kuat sawngmi link kan click tikah “Congratulation, kan survey tuah dingah vanṭhatthlak zetin hril na si. Minute malte sungah Huawei Mate 40 Pro 5Gg phone na dong ding.\nHimi survey ih teltu cu lawmman kan pe ding. Thusutnak 4 simfiang dingin minute 4 le seconds 30 tikcucaan na nei. Laksawng pek ding mi hi a zat khiahmi a si tikah hmanhmawh aw ti`n ca an ngan ih a tang ah thusutnak sang dingmi an ti lang…. screenshot zoh aw\nScreenshot tuahmi kan zoh tikah a lem zia le bumawknak men a si zia a ciang zo. Official sibang sehla amazon tiih an ngan mi khi link vekin click a theih ding. Cuvek thotho in Sign In tiih an ngan mi le bazaar kainak leenglemte khal click theih ding khi a si. Nan, click a theih lo. Cun, minute 4 caankhiah an tuah mi khal 0 a thleng cun a cang nawn lo. Browser kan refresh a si le minute 4 in a thok sal.\nTheilo vekin mi an bum tum dan thlun vivo in thusutmi kan sang thluh tikah box tete a lang ih cumi kan hmet tikah Huawei Mate 40 Pro 5G phone lem an ti lang ih a thuai lam ih kan titermi vekin na tuah thluh le phone na ngah ding tiah an tarlang.\nCumi an tuah fialmi cu “midang na rualpi 20 hnen ah share sawng ta aw” ti a si. Voi 20 share hnu ah app download an fial bet ih gift ngah dingin address pakhat ih lut an fial bet. Cuhnu khalah gift cu ngah ti a um cuanglo.\nHimihi March thla hrawng khan India ram ah an rak buaipi zetzo ih IT thiamsang pawl cun scam pakhat a si tiah an sim.\nUK ram ih IT thiamsang J.S Andrew cun “Cybercriminals pawl in information (personal details) fir an tummi a si. Cumi an fir ngahmi data information hmangin phone call khalin siseh computer pehtlaihnak thawn online ihsin mi an bum vivo. Buainak pipa suakin cozah/palik tvk in ngaihven in online ihsin an thlun vivo cun thilsual tuah lotu information firtuartu riangri a va khih hmuh thlang. Curuangah hivek bumawknak hi ṭihnungzet pakhat a si” a ti.\nZiangvek cin ah kan information an fir thei timi thuthawn pehpar in J.S Andrew cun “Survey kha cu phuahlam ah an hmang menmi a si thei ih ṭihnung hran lo. Aṭihnung cin cu bumtuar vivo in mi thlingthla thei dingih tuahmi an app tivek kan device ih kan install cin ah a si” a ti.\n← Rihkhawdar ah Covid 19 mina 20 an hmu\nTuizing Vanzam tlakmi ah SAC ralhraang bawibik sangtu Soe Win tel thei →


THLA 17 FANUTE SUALPITU KUT TANSAK – Times Of Chinland\nIndia ram ih pa pakhat cun a fanute thla 17 lawng a si mi sualpitu tlangval kum 17 mi cu a thinna tuar loin a kut a sahtan sak tiah theih a si.Hivek ih a sahtan saknak khal thildang ruangah a si lo.A fanute thla 17 mi sualpitu pa hi Police in an kai ih Court in hremnak an pek lo cu tuar thei loin amah sawn cun hremnak a pek mi a si.\nHimi hi 2014 kum ih thil cang mi si in kum 25 mi naute pa cun a fanute a sualpi lai hmuh mi rori le a fanute khal Sizung lam ih tuamhlawm ih nungdam cop mi rori Court in a sualpitu an thlah zalen cu a tuar thei lo rori ih tuvek ih a tuahnak a si.Hi Punjab ih District Court cun a sualpitu le naute tei sung cu remawknak tuahsak in sumpai kuan dingih an relsak mi cu Naute pa cun a pom in a pom thei lo ti si.\nCourt sungah cun rualremnak an tuah nan nautepa cu lungawi thei loin a sualpitu tlangval tei inn ah a feh ih tlangval pa cu a hnom neknek hnuah a kut 2 in a tansak.Police simdan ahcun tlangval pa cu Sizung ah admit a si ih fanute ruangih thinna tu pa khal police cun kai in thawnginn ah an ret tiah theih a si.


Iran Ram Buai Nak - i - Chinland Today Media\nJune 18, 2009 6:35 am·1 comment\nIran ram President hril awknak ih Result pawmlo tu Opposition pawlih buainak cun zia umlam panthei cuanglo in buainak sosang in lamzin tluang a zawh vivo laiih minung 7 an thizo.\nMaoist Tapung Pawlin Lalgarh Khua An Siim\nSomalia Palik Bawi Kap That\nIran Ram Buai Nak – ii\nUS Thawng Tla Minung Pathum Italy Ah Kuat Ding\nEgypt In Israel DuhDan Pawm Lo\nHiti vekih buainak a sosan vivo naksan hi Mipi lungawilo pawlin Cozah hmun pawimawh leh palik umnak inn pawl an siatsuah ruangah a si tiah BBC Correspondent, Jon Leyne cun a sim, Hi Buainak tuahtu mipi pawlcu Uniform hruhlo meithal keng pawlin Inn sawngsang parih sin an kap ciamco ih minung 7 an thih ih tlunah midang tampi in hriamhma an tuar a si a ti.\nOpposition hotu bik Mousavi cun himi ruangah an buainak leh an thil tuahmi bansan an tumlo thu a sim ih tuizan lamih sin lamzin zawh an thawksal dingthu a sim. Tui tum Iran buainak hi a liamcia kum 30 hnuih buainak tumbik suah ttum a si. Himi laiah tui an hril tharsal mi President tuansal tu Mahmoud Ahmadinejad cu Russia ram Regional Summit tel dingin a feh ih Russia ram panih a fehhlan khalah an ram buainak thu ah zianghman thusuah nak a tuahta lo.\nTui Iran ram buainak thu ah US President Barack Hussein Obama cun Iran ramcu mahte uk aw mi ram a siih a zah umih Iran ram sungbuai nakih rawlh awk leh ziangih thu hman rel a tumlo thu a sim ih Iran ram sungih rualrem awknak a um theinak dingah Islam biaknak hruaitu pawlcu a thabik dingih hna an tuan a duhthu lawng a sim.\nHimi laiah mi tampi in Iran buainak ruangah US Vice President leh leitlun ram dangdang hruaitu pawlin dikzet ih thilti dingih an ngen rero lai ah US President in zianghman rawlawk leh tongkam a thlak duhlo hi ziang ruangah asi pei timi thusuh nak tampi a um. US leh Iran hi Nuclear thuah dodal awzet mi an siih, tui Tum Iran buainak ah an President an duhlo nak leh an hril awknak Result an duhlo mi lawng silo in Iran ramhi Islam biaknak thuhnuai ih umter ringring an duhlo ruangah asiih cumi ah US President Barack Hussein Obama a ngaidan zianghman a rel suak duhlo cu ziangruang ah si pe ti cu thusuh awknak tumpi a si tiah an sim.\nIsrael In Iran Nuclear Do Tum\non June 23, 2009 at 2:21 am\nzang fah tein Delhi nan um dan thuan thu tawi in na ngan thei pei maw?


Mi Thuphan Puh in Party Leemsawm Ding A Si Lo - The Chin Times\nThe Chin Times > Lawrkhawm > Thlirnak > Mi Thuphan Puh in Party Leemsawm Ding A Si Lo\nHrilawk zik a siih mi in an ning pang ding tiah ramkhel thu le party thu cu ngan ka tum nawn lo nan party leemsawmnak ah 16.9.2020 zaan,\nMi Thuphan Puh in Party Leemsawm Ding A Si Lo – Pu No Sum\n1. Hrilawk zik a siih mi in an ning pang ding tiah ramkhel thu le party thu cu ngan ka tum nawn lo nan party leemsawmnak ah 16.9.2020 zaan, Sunthla khua ah bulpak hmin saal in thuphan puh ta hrat in CM Salai Lian Luai in leemsawmnak a nei ti ka theih ruangah mipi in thudik, thuhman an theih a ṭul tiah himi ca ka run ngan saalnak a si.\n2. Leemsawmnak ih a simmi cu “Falam khuapi karh ih hmanmi nan ram cu kanmah NLD cozah ih lo laak sakmi a si lo, USDP san lai ah CM Pu Hung Ngai in culai ih AD Pu No Sum a sut ih lungkim lo le dokalh tu kan um lo a ti” timi cu thuphan a si. Relkhawmnak cakhum (meeting record) khal a um lo. CM Pu Hung Ngai cu 2013 kum sungah Falam ah voi 2 a ra ih khuapi karh thu rel a um lo, meeting record khal a um lo. Curuangah “USDP san ah CM Pu Hung Ngai le Pu No Sum ih rak tuahmi a si” a si a timi cu thuphan rori a si. Thuphan ih leemsawm cu “bum leem” a si. NLD party ih fehpi le hnaṭuan dan khal a si ding ka zum lo. Bulpak cang dan a si, a pacang hna lo tuk aw. Sunthla unau pawl tla in thungai ah an ruat pang pei.\n3. Kan Falam khuapi karh thu ka hmuh hmaisabik cu 26.11.2012, Myone-A-htwe-htew-uk-chuk-zi-htanah cahmai 3/ 101/ in DC hnen ih cakuatmi ah Lungpi veng thar “A-hmuh-ṭuai-a-hmat (1/2012) ṭin-piah-chin” ti a siih a pahnihnak cu Oct 16, 2014 ih tuahmi Falam khuapi thar (Lungpi) “Myotit-Siman-king (Town plan) timi meeting record a si. In theihpi dingah hih ni hi pension ka laak hnu thla 6 a rei hnu ih an tuahmi a si. Kei cu inn leeng suak thei nawn lomi ka si. Cutawk khal ah hnemhngetnak a um lo.\n4. A pathumnak ka lo theihter duhmi cu 18.5.2015 ni ih leiram zungbawi Pu Leeng Kip Zul ih Falam khawpi thar (Lungpi) thuhla thawn pehpar ih cauk a si. Hih cauk sungah leiram an laakmi rampi pawl le a hmin pawl, a fiak/a kauhnak pawl kim ten a tel ṭheh. Asinan mangbang dingmi cu Nov. 9, 2017 ih Pye-Hte-Yee ih thusuak ca ahcun cui’ ramri le ram hmin pawl a tel nawn lo. Falam thuanthu siar duh le ret duh nan um a si le ka hnen ah nan ra zoh thei. Hih cauk an ngan khal hi pension ka laak ih kum khat hnu ih nganmi a si.\n5. A tlunlam ih thuphan puh awk thu hi atu lawng a si lo. Falam senpi inn ih mipi hmai khalah a rak sim dah ih thuphan a sit hu tlunlam upa, President hnen tiang ca ka rak ngan dah zo. A dai zo hmang ka tiih atu ah VOTE hawlnak ah a tharthawh saal.\n6. Leiram laaknak thusuahmi ca 1465/2017 cu Nov. 9, 2017 ah suahmi a siih culai ah NLD siar lo, Adang COZAH teh an um maw? Mai’ tuahmi rori midang puh rero hnakin ka ṭuan lai ah Falam khuapi karh ka tuah ti sawn sehla thuanthu a mawi sawn ding.\nA tlun ih thuhla hi CM in a ṭong ngai pei maw tiin ka ruah lai ah Sep 17, 2020 zaan ah pacang pahnih in rung leeng ih hih thu in rung sim. CM in hitin a ṭong ngaingai maw ka ti tikah, ṭong ngaingai e, cuhman ah 2012 kum ah a ti. Atu khal ah khua lam pawl hei phone sehla zapi thei in kan ngai thei mai ding inti nan, cu rero ṭul hlah ee ka tiih 2012 kum December 22 lawngah Falam ka thlengih ka thlen kum cu zianghman ka ṭuan man ual lo ka ti sapbei.\nHminsin: A tlun ih thu hi Falam Tualsung Media “Chinland Herald Daily News” ih tisuahmi Pu No Sum ih simmi a si.\nPrevious Article Kum 500 Sung Hruaitu Nei Lo Chin PuPa le CNLD Political Revival\nNext Article NLD Pawlin Thiamthu Rel Ding an Thei Lo Maw Si? – Pu Khuang Lian Sum


Bible Thianghlim - JUDAS\nBibleThianghlim – JUDAS\nA ngantu: Judas\nA siartu: Zumtupawl\nNgan kum: A.D. 67-80\nHi cakuatih thuanthu dinhmun hi 2 Peter thawn an bangaw (Peter Cakuat Pahnihnak Thuhmaihruai siar aw). Asinan hi cakuat ah cun, kawhhran ah Pathian ngaihsak lo pawl an rak lut zo (câng 4). Annih cu zumtupawl lakah an um, asinan zumtupawl in cutlukih thil ṭihnung an lakih a um thu khal an rak thei lo. Curuangah Judas in zumtupawl hnenih cakuat lohli an ṭul tuk ti a hmu. «Cotlan mi rundamnak,» thu ngan a tum. Asinan an hrangih ṭulbik mi ngan hmaisa ṭulin a thei (câng 3). Peter cakuat pahnihnak thu a hman tel ruangah a cakuat hi Peter cakuat pahnihnak hnuih ngan mi a si men thei. Hih cakuat hi A.D 67 le 80 karlak hrawngih a ngan mi a si ding. Zumtu an si ti mi siarlo a cakuat dawngtupawl zo an si ti a simfiang lo (câng 1).\nJudas hi taksa dān ah Jesu-ih nau a si ko nân, «Jesu Khrih-ih sál» ti lawngin a relaw. A unaupa James khal taksa dān ah Jesu-ih nau a si.\nJesu Khrih-ih naupa a si ko nân, Judas hin amah le amah «Jesu Khrih-ih sál» ti lawngin a relaw. A unaupa James khal hi Jesu-ih naupa a si. Jesu suah hnuah Mary in fāte dangdang Joseph a hrinsak (Mar 6:3). Judas le James hin leilung tlunih a rawngbawl laiah Bawipa hi an rak zum lo (Joh 7:3-8). Neta lamah cun an zum, ziangruangahtile annih khal Pentikos ni ah zumtu dangpawl zawngah an um ve (Apo 1:14). Cuticun Judas cu khualtlawngih thuthangṭha simtu ah a cang (1Ko 9:5).\nHi cakuat ah Judas in zumtupawl kha Jesu in kawhhran hnenih a ap ta mi an zumnak a si mi thutak hmuahhmuah hum dingin thungaithlakin a fawrh. Cibaibûknak a ṭheh hnuah, an lakih um Pathian ngaihsak lo zirhtu diklopawl thuhla ah ralrinnak pein, zumnak hum dingin sawmnak hmanhmawh a tarlang (câng 3-4). Thukham Hlun tahṭhimnak pathum hmangin a thleng taktak ding mi Pathian dāntatnak thu a sim (câng 5-7). Zumnak humnak ding săn a theihtersal. Pathian ngaihsak lo pawlih sualralnak le an tuar ding mi hremnak thupawl tla a sim (câng 8-16). Thlarau lam raldonak ah zumtupawlih mawhphurh khal a sim (câng 17-23). Hi cakuat sungah kăwp thum a si mi ziangmawzat a rel. Cule zumtupawlih mawhphurh a tarlăng mi cu cutivek zawng thothoin a rel. Zumtupawl in apostolpawlih ṭawngkam cîng ringring in, Pathian duhdawtnak ah umhngetin le Pathian ngaisak lo pawl ih buaiter mipawl an runsuak ding a si. Pathian ngaihsak lo pawl lak ihsin humhimtu Pathian thangṭhatnak in Judas in a cakuat a cemter.\nPathian lawng hi Pathian ngaihsak lo pawlih kut ihsin in humhim thei taktaktu a si. Amah lawng in «ropitnak hmaiih aipuannak nasazet thawn» in dingter thei a si (câng 24).\nI. Thuhmaihruai (câng 1-2)\nII. Pathian ngaihsak lo pawl an um ruangah, Judas in zumtupawl kha rinnak thu hrangah do dingin tha a pe (câng 3-4)\nIII. Judas in khaih Pathian ngaihsak lo pawlih sualralnak le an parih Pathian thuṭhennak a fengzia a phawrhlang (câng 5-19)\nIV. Jadas in zumtupawl kha doawknak ah anmah le mah kilvengaw dingin thu a pe (câng 20-21)\nV. Judas in zumtupawl kha Pathian ngaihsak lo pawl runsuak dingin tha a pe hai (câng 22-23)\nVI. Thukharnak (câng 24-25)\n1 Jesu Khrih-ih ṭemṭawn sál le James-ih unaupa, Judas in, Pa Pathian ih tithianghlim mi, Jesu Khrih sungih kilhim mi le kawh mipawl hnenah:\n2 Zahngainak le hnangamdaihnak le duhdawtnak cu karh sinsin hram seh.\nZirhtu Diklopawl Thuṭhennak\n3 Duhdawt mitla, kan cotlang mi rundamnak thu nan hnenih ngan ṭenṭo ka tum tikah, mithiangpawl hnenah Pathian in sankhuk daihih vei khat a rak pek mi zumnak hrangah ṭhahnemngai zetih nan donak dingah tha lo pe dingin nan hnenih ca ka ngan cu a ṭul rori a si.\n4 Ziangah cutin ka ti tile a thupteih luttu mi hrekkhat in Pathian zangfahnak cu fihnungza hursualtuahnak ah an cangter ih, Bawipa Pathian umsŭn le kan Bawipa Jesu Khrih cu an hnáwng fawn. Cupawl cu Pathian ngaihsak lo le hlanlaipi ihsin hivek thuṭhennak co dingih hminsin cia mi an si.\n5 Curuangah Bawipa in Izip ram ihsin ziangtin Israel-mipawl a runsuak ih, cumi hnuih a zum lo tupawl a siatsuah thupawl hi, nan theih zo mi si khal sehla lo theihthartersal ka duh. 6 Cule vancungmi, an sinak hmaisa rak kai ringring loih, anmai umnak hmun tlansantupawl cu thuṭhennak ni rapthlak zet hrangah thim hnuaiah kumkhaw cikcin ih ṭawnin a ret hai a si. 7 Cutivek thothoin Sodom khawpi le Gomorrah khawpi le anmah vekih a nung ve mi an kiangkap khawpipawl cu, nunau-mipa sualnak ah an peaw ih, tidān lo vekin an pawlaw. Cupawl cu sankhuk meipi thawi hrem ding mipawlih zohṭhim dingah tarlăng an si.\n8 Cuvek thothoin hi suangtuahtupawl hin an taksaruangpum an bawrhbangter, thuneitupawl an nautat ih, huham ropi neipawl an relsia. 9 Cuti a si nân, vancungmi cungnungbik Maikal cun Mosi-ih ruang thu ah Diabol thawn thu an elawk laiah khan, Diabol cu a thangsiat zawngin sual a puh ngam lo ih, «Bawipa in lo kawk seh!» tiah a ti. 10 Asinan cuih minungpawl cun an theih lo mi pauhpauh cu an relsia. Cule ramsa â in thil a theih vekin pianphung sinak ih an theih mi thilpawl ah anmah le anmah an bawrhhlawhawter.\n11 An hmakhua a pit a si! Ziangahtile Kain lamzin an zawh ih, hlawknak hmu dingih Balaam a fehsualnak ah khan duhham zetin an tlân ih, Korah-ih helnak sual ah an hlorál.\n12 Cuih minungpawl cu nanmai duhdawtnak puai ih hnawmbāl an si. Nan hnenih rawl an ei tikah ṭihnak um riai loin anmah te an ei ding mi lain an ei mai. Annih cu thli in a suk le a so ih a hrăn mi ruahti pai lo khawdur vek, favāng cān ih thingkung rah nei lo vek, vei hnih thi zo, a hram ihsin phawisuah mi vek an si. 13 Cupawl cu tifinriat tisuar cak zet vek an si, an ningzahnak cu ti parih tiphûl vekin a suak; arsi zuang vek an si, thim sah mepmep cu an hrangah retsak kumkhua a si.\n14 Cun Adam ihsin a pasarihnak Enok khal in hipawlih thuhla cu profet thuphuan in thu a rak phuang, «Ngai hnik, Bawipa cu thawngza tampi a mithiangpawl thawn a ra ding. 15 Mi hmuahhmuah parih thuṭhennak thlengter dingah le Pathian ngaihsak lo pawl hmuahhmuah in Pathian ngaihsaklonak hna, Pathian ngaihsak lo cingih an ṭuan mi hmuahhmuah thu ah le cuvek misualpawl in amah dokalhin ṭawng hrohrang an ṭawng mi hmuahhmuah an tisualzia theihter dingah a ra ding,» tiah a ti. 16 Cupawl cu phunciarhmang, mi sawiselhmang, anmai câkhiarnak thluntupawl an si. Cule an kâ in pawrhawknak ṭawngkam nasazetzet an ṭawng ih, mai hlawknak duh ruangah mi va fakawter an si.\nTuarfai dingih Kawhnak\n17 Sikhalsehla duhdawt mitla, nannih cun kan Bawipa Jesu Khrih-ih apostolpawl in hi hlanih an rak sim mi kamsuakthupawl kha cîng ringring uh. 18 Cān neta ah cun mi hmuhsuamhmangpawl le anmai Pathian ngaihsaklonak câkhiarnak vekih nungtu an um ding tiah an lo sim kha. 19 Cupawl cu khawvel mi, ṭhenawknak tuahtu, Thlarau nei lo pawl an si.\n20 Asinan duhdawt mitla, nannih cu nan zumnak thianghlimbik parah nanmah ten sakṭha aw vivo uh, cule Thlarau Thianghlim ah thlacam uh. 21 Sankhuk nunnak ih mi hruaitu kan Bawipa Jesu Khrih-ih zahngainak nan hngah laiah Pathian duhdawtnak ah nanmah le nanmah kilhim aw uh.\n22 Cule mi hrekkhat parah lainatnak nei uhla, fimkhur zetin thuṭhenfelthiamnak hmang uh. 23 Cun mi dangpawl cu meisa sung ihsin dirsuak uhla, ṭih cingin runsuak uh, tisa ih fate zet a bawrhbanter mi nan sinfen hman hua uh.\n24 Cule tlûknak ihsin a lo kilhim theitu le\nMawh nei loin a ropitnak hmaiih\nAipuannak nasazet thawi lo dingter theitu,\n25 In Rundamtu Pathian fim umsŭn hnenah\nThangṭhatnak le cungnunnak, huham le thuneihnak cu\nAtu le kumkhua tiang um seh. Amen.


MIPHUN THUANTHU THIMTERTU - Hre Mang\nMIPHUN THUANTHU THIMTERTU\nMIPHUN THUANTHU THIMTERTU 7\n(Tuisan Laimi dinhmun parah thlirkhawmnak asi)\nSaklam laitlangah Falam hi a thangsolo zet tiah an sim. Midang, pengdang mawhsiatnak tongkam kan thei tam zet. A thahnemlo, kan thansoh phah cuanglo. Kan thuanthu ihsin kan zir ih kan thleng aw lo asi le kan parah a thleng zo mi a tlengsal rero lai ding ti simcia theih asi. Biaknak, politics, miphun, pursum leilawn, mibur cangvaihnak tinkim ah duhtu a sam lo zet. Ziangvek pawlin Falam khua, Falam milesa mibur umkhawmnak khua a thimter, thuanthu ihsin zirin thleng awknak lamzin, santhar lamzin eng sialin zawh thlang uhsi.\n1) Hruaitu le hruaitu dodal awknak\nFalam milesa pawl, hruaitu pawl hi pengdang unau pawl hnakin an aa, an tawntai cuang lo. Hauitu pawl dodal awknak in mipi thinlung a siatsuah.\nThu rel tlanglo: Miphun, mibur hruaitu pawl thu hla an reltlang maltuk. Mahte fimbikah ret awaw, mahlemah duh awknak, porh awknak lungput in pehtlaihnak a siatsuah. Fimnak thiamnak a neitu pawl hnen ihsin thurawn lak le thutha hawl thlangin hnatuan tlang kan thiam lo. Khat le khat hnen ihsin zirding, thazang lak ding, thazang hlawmkhawm hna an rak thiam lo.\nCohlang aw lo: Khat le khat hruaitu ah an co hlang aw lo. Mibur a tum maw, a te maw, tuanlai maw, tuan hrih lo maw, cawlzo maw, hruaitu pawl co hlang aw tawnin kutkai in hnatuan tlang ding thuanthu in a phutzat in a rak um lo.Miphun dang cu kan ngaisang zet. Mai miphun hruaitu cohlang thei lo in miphun dang upat le cohlang timi cu amah le mah a thei aw lo, miphun siatsuahtu asi.\nDodal awaw: hruaitu le hruaitu dunglam ihsin keu aw, relsia, thangsiat awknak pawl hi miphun siatsuahtu asi, tawpter a cu tuk zo. Biaknak, miphun mibur hruaitu pawlin hruaitu dang an simsiat, relsiat, thangsiat tikah ngaisak hlah. Huatnak in a luahkhat mi pawlin thiltha an tuah mi hnakin a tawpah an siatsuahmi a tam ringring asi ti milai thuanthu in in sim. Dodal awknak tawpter in siatnak ah humtaw tawnin, palh nak ah ngaidam aw tawn in tungding aw tawn in duhdawtnak a leng ding maw, mipi thinlung siatsuahtu kan si hrih ding maw? Hril cio uhsi.\nHnatuan tlang thei lo: Santhar fimsan asi. Dictator san asi nawn lo. Lamtangbul nei in polkom sung hnatuansan asi nawnlo. Mithiam mifim pumpe aw theithei tuantlangsan asizo. Thiamtheh, thei theh, fim theh ti a um lo. Thathnemnak nei lo an um loih midang tullo zohman an um lo. Mai peng, mai miphun cohlang aw tawn in tumtah bang aw pohpoh hnatuan tlangsan asi. Leitlun pumhuap tuantlangsan asi. Tuantlang kan zir ding maw, kan miphun thuanthu dung kan tawlhpi sinsin ding maw, hril cio uhsi.\n2) Hruaitu tha hring suak lo\nHruaitu hlawktling tehfung pakhat cu hruaitutha a hringsuakmaw ti asi. Hruaitutha hringsuak dingin canpualtha lamzin tha sangka onsak hawlsakin kaihruai, zirh, tundin awksan asizo. Namthlak, lamzin phihsak awksan asi nawnlo.Mah le mibur, pawlkom cio ah a thangso thei dingmi a tawp tiang an thansoh theinak dingin neih sumsaw, tummi hmanrua, canpualtha pe in tungding aw tawn sawn uhsi.\n3) Zo kan si? (Identity)\nThleidan awknak, huatnak thlaici tuhnawn hlah uhsi. “Kanmah” “anmah” kan timi kan zoh a cu fel a cu zo. Khrih ah pumkhat, miphun-Chin ah pumkhat sinak in kan mipun pawl tawntem sawn seh. Kawhhran pawl, hrinhnam tek tete, tvp in thenthek nak “false identity” tuah nawn hlah uhsi. Kan thuanthu a cem tikah miphun thenthek tu si loin pumkhat sitertu sawn si uhsi. Rinhlelhnak thlaici tuh nawn hlah uhsi. Mai hnatuanpi siseh mah thawn a tuan lomi hruaitu siseh midangin an huat ding, rinhlelh dingin tongkam, tuahnak, lungput thalo pawl bansan thlang uhsi. “An” “Kan” ti tikah zumnak thu sim tikah “Khrih” ah miphun thu sim tikah”Chin” ah pumkhat kan sizia kan milesa lungsungah tumbik ter uhsi. Thenthek awknak cu miphun siatnak asi. Satan hmanrua asi.\n4) Mawhsiat awknak\nMidang mawhsiat thiamtu upatnak lungphun ti a um dah lo. Kan khua, kan ram, kan miphun, kan pawlkom thuanthu parah midang mawhsiat bang tlang uhsi. Khua pakhatah inn pakhat cu a rawp, ruah a zun, phar a cim, tikah zosi kan mawhsiat ding? Hmuansak hmuan thlang mawhsiat rerosan asi nawnlo. Kanmai insang, khua le ram, kan miphun thuanthu cu kanmai liang parah suangin tuan cio uhsi.\n5) A rahsuakmi\nHruaitu parah hngat awk lo nak thlun awk theilonak a suak, senpi vangtlang thatnak hrang pek awknak a tlaniam sinsin. Miphun thuanthu tuahtha dingin zohman in mai tabul vekin liangparah suangtu an um nawn lo ahcun khua le ram, miphun thuanthu cu miphun dang kutah kan pek vek asi. Zovek an si khal le Pathian pekmi in hruaitu pawl cohlang uhsi, upat uhsi, pumpe aw uhsi.\n6) Sunmang umlo santhar Mino\nHruaitu pawlin thuanthu an sim nawnlo tikah sunmang um loin santhar mino an pang-vai, an va-vai. Khui lamzin zawh ding kan si, zo in ziangvek canah ziang a tuah ding, zion zo vek milai cu ziangvek upatnak a pek dingih ziangtin mibur miphun thuanthu tuahthat asi ding? Ziangtin leitlun khawmual miphun tintian lakah a burin kan tlan ve ding , tvp thuanthu lamzin hmuhtu an um nawn lo. "Sunmang a um lo tikah mipi siatnak an tawng" timi vekah miphun thuanthu dinhmun a thleng asi.Zo kan si, ziang tuanvo ka nei, ziangvek canpual ka nei, timi miphun, mibur umtuzia, sunmang santhar milesa pawl lungsung khatko in burh thlang uhsi. Leitlun nun lamzin hmuhtu meifar kan miphun in a tul asi.\n7) Mahlemah cawimawi aw thei lo\nMiphun thangso pawlin siabgpahrabg an nei. Miphun dangin thah an tum tikah anmai thisen thawn an miphun siangpahrang cu an hum theu. An miphun cawimawitu asi. Mai miphun hruaitu dodal, simsia, thangsiat zawk rero miphun an thangso dah lo, tlak siatnak hrampi asi. Mai miphun, mibur, pawlkom hruaitu cawimawi hnakin namthlak awknak pawl hi bansan a cu tuk zo. Mifim pawl an fimnak vekin hman thiam, hruaitu pawl thlunthiam zir uhsi. Absalom cawimawi cu siatnak in dung a tlun ringring asi. Cawimawi tlak mifim mithiam hruaitu tha Pathian pekmi cawimawi le thlun zuam cio uhsi. Kanmai miphun, pawlkom hruaitu pawl cu kanmah in kan cawimawi lo asile miphun dangin in cawimawi sak dah lo ding. In hnihsan men sawn asi.\nSanthar mino pawl in kan lungput, tongkam le tuahnak in kan thleg aw ding maw, santilian in miphun thuanthu a fen rero lai hrih ding maw? Falam milesa mibur lamzin a thim hrih ding maw, santhar ni eng mawi thawn a tleu ve thlang ding maw? Mi zo khakin hril ding kan nei asi.\n1) Hruaitu tangtlang, tuantlang uhsi, bawm aw tawn uhsi.\n2) Hruaitu tha hringsuak uhsi, Namthlak lamzin phih thangsiat awksan asi nawnlo. Hruaitu tha hringsuak uhsi.Lamzin tha, canpualtha hawlsak, onsak, khihhmuh aw tawn uhsi.\n3) “Kan”, “An” ti aw hlah uhsi. Huatnak le thentheknak tipungtu, Satan palai tuan nawn loin duhdawtnak tipungtu Khrih palai, zumnak ah le miphun ah pumkhat sinak dinpi uhsi.\n4) Thuanthu sia ruangah midang nawhsiat bang uhsi, kanmai thuanthu cu kanmai liang parah a thum awk vekin tuanvo le mawhphurhnak la ngam thlang uhsi.\n5) Mipi pawl khalin hruaitu hruainakah hngat awaw in pumpe aw uhsi\n6) Kaa cip nawn hlah uhsi; khui lamzin ah kan miphun thuanthu feh dingmi asi, santhar Mino hnenah lamzin hmuh vivo uhsi\n7) Cawimawi tlak kan mifim mithiam, hruaitu pawl dodal bang thlangin cawimawi uhsi, an dungthlun uhsi, a tulmi senpi thazaang thawn dinpi uhsi.\nA tha lo kan hmuhmi pawl tuahtha dingin siseh thiltha kan hmuhmi, neihmi, theihmi pawl a hlawkpitu ding hnenah pe sawng dingin Pathian kawhmi, hrilce mi kan si. Hi ca a siartu poh in kan kiangkapah kna hmuhmi thiltha lo, kan miphun le leitlunmi Pathian in amai hmuihmel kengin a sersiammi pawl parah a thleng reromi, milai thuanthu tuahthatu dingah Pathian kawhmi kan si. Kan hmuhmi, neihmi, theihmi thiltha pawl hmuahhmuah a hlawkpitu ding pawl hnenah zemsawng simsawngtu dingah Pathian in kan hnenah in hmuhter, theihter, neihtermi asi. Pathian in bulpak, insang, mibur, venghnen, le pawlkom umnak kipah thiltha tipungtu, duhdawtnak tipungtu, nunrah burzat rah thei dinin lam lo hruai in lo umpi vivo hram seh.


CNA Le ZRA An Kapaw – Meifar\nCNA Le ZRA An Kapaw\nApril 29, 2022 admin Lawrkhawm 0\nChin State, Tedim peng, Singlei khua kiangah CNA le ZRA pawl an kapaw, April 27 le April 28 ah an kapawk thu CNA ṭuanvo neitu in a phuang.\nCNA thuphuangtu Salai Salai Htet Ni in, “Meithal awn kan theihdan cun mipum 20 hrawng an si ding. Kan lamah mithi le khawngaw ngah an um lo, annih lamah pakhat a thi in kan hmu. Doawknak cu minute 10 hrawng a si ih doawknak tenau a si” a ti.\nCNA le ZRA cu April 27 zinglam nazi 7:00 hrawngah veikhat an kapaw ih April 28 zanlam nazi 3:00 hrawngah an kapaw sal. November 17, 2021 ah Tedim peng, Ngawsing khua kiangah CNA le ZRA pawl an kapaw zo, tuiṭum cun veithum an kahawknak a si.\nJanuary 16, 2022 ah ZRA in Chinram sungih doawknak ruangah a ṭuldan vekin an cangvai thlang ding thu an phuang. Nikum 2021 sungah India-Myanmar ramri ih umhmun khuar PDA, PDF-Zoland le CDF-Hualngo sakhan cu ZRA pawlin an kap ih an siatsuah zo.\nSouth Korea Awnmawi Hminthang Cu A Bawngbi Hruh Mi Ruangah US Vanzam Ihsin An Dawisuak


Kan Ram 2015 Ih Hriawknak Ṭhasin Dingin Tuahtum - Chinland Today Media\nKan Ram 2015 Ih Hriawknak Ṭhasin Dingin Tuahtum\nOctober 5, 2012 3:26 pm·1 comment\nMyanmar’s Union Election Commission pawl cun 2015 kan ram hrilawknak cu a hlan ih an rak tuahmi hnakih ṭhasawn dingih tuah ding thutiamkamnak an nei.\nKan ram hrilawknak ih kaihruaitu Tin Aye cun ramkheltu pawlkom pawl thawi an thureltlang nakah dik le felfai zet ih rampi hrilawknak a um theinak ding hrang an tuah rero thu a sim. Yangon Region office ah Sept 27 ni ah thurel khawmnak an neiih cumi ahcun, hrilawk dan tuahremnak, Rakhine ih thilthleng, hnaṭuantu pawl ih covo pawl relnak an nei.\nDemocratic Party chairman Thu Wai khalcun leitlun rampi huap ih hrilawk dan an tuahmi pawl thawi kaihaw ih kan ram hrilawknak tuah ding cu thil thupi zet a si tiin a rak lungkim pi ve.\n“Kan dung hrilawknak ah thil felfailomi pawl a um ticu a mah (Tin Aye) khalin a phat lo’ tiin Thu Wai khal cun a sim. A sim bet vivo nakah ramkheltu pawl le ram mipi pawl hmuahhmuah kan zaten kut sihkhawm in le mipi zalennak lampi cangsuak dingin kan ṭuan khawm a tul a si ti khalcun a sim tel.\n“Mipizalennak (Democracy) hi theithiam lonak in tampi a karhzai; cumicun phun dangdang a suah ter. Thureltlangnak le remawknak thuthlung pawl hmangin kan ti cemral vivo ter thei a si’ ti khal cun a sim bet.\nKan ram rorel innpiih tokham lawng 45 pawl totu dingah April 1, 2012 ah Lailak hrilawknak a neiih Aung San Suu Kyi le a kaihhruai pawl cun tohkham 43 rori ngahin nehnak an co.\nUS In April 1 Lailak Hrilawknak Zohpi Ding\nKawlram Hremnak Pakhat EU In Hlihsak\nKawlram Hrilawk Zoh Bawmtu 159 Nei Ding\nJapan Company Dentsu In Kawlram Ah Zung Nei Ding\non October 13, 2012 at 3:32 am\nChin State ah cun Chin mi party nih luubik si tul…hehehe…ka zum ko…